title: 2016 m. liepos 12 d. Politinio ir saugumo komiteto sprendimas (BUSP) 2016/1193, kuriuo pratęsiamas Europos Sąjungos policijos misijos Palestinos teritorijose (EUPOL COPPS) vadovo įgaliojimų terminas (EUPOL COPPS/1/2016)

text:
22.7.2016

               LT

               Europos Sąjungos oficialusis leidinys

               L 197/1

         POLITINIO IR SAUGUMO KOMITETO SPRENDIMAS (BUSP) 2016/1193
   2016 m. liepos 12 d.
   kuriuo pratęsiamas Europos Sąjungos policijos misijos Palestinos teritorijose (EUPOL COPPS) vadovo įgaliojimų terminas (EUPOL COPPS/1/2016)
   POLITINIS IR SAUGUMO KOMITETAS,
   atsižvelgdamas į Europos Sąjungos sutartį, ypač į jos 38 straipsnio trečią pastraipą,
   atsižvelgdamas į 2013 m. liepos 3 d. Tarybos sprendimą 2013/354/BUSP dėl Europos Sąjungos policijos misijos Palestinos teritorijose (EUPOL COPPS) (1), ypač į jo 9 straipsnio 1 dalį,
   atsižvelgdamas į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               pagal Sprendimo 2013/354/BUSP 9 straipsnio 1 dalį Politinis ir saugumo komitetas (toliau – PSK) yra įgaliotas pagal Sutarties 38 straipsnio trečią pastraipą priimti atitinkamus sprendimus Europos Sąjungos policijos misijos Palestinos teritorijose (EUPOL COPPS) politinės kontrolės vykdymo ir strateginio vadovavimo jai tikslu, be kita ko, sprendimą paskirti misijos vadovą;

               (2)

               2015 m. vasario 17 d. PSK priėmė Sprendimą (BUSP) 2015/381 (2), kuriuo Rodolphe MAUGET skiriamas EUPOL COPPS misijos vadovu nuo 2015 m. vasario 16 d. iki 2015 m. birželio 30 d.;

               (3)

               2015 m. liepos 7 d. PSK priėmė Sprendimą (BUSP) 2015/1129 (3), kuriuo Rodolphe MAUGET, kaip EUPOL COPPS misijos vadovo, įgaliojimų terminas pratęsiamas nuo 2015 m. liepos 1 d. iki 2016 m. birželio 30 d.;

               (4)

               2016 m. liepos 7 d. Taryba priėmė Sprendimą (BUSP) 2016/1108 (4), kuriuo EUPOL COPPS įgaliojimų terminas pratęsiamas nuo 2016 m. liepos 1 d. iki 2017 m. birželio 30 d.;

               (5)

               Sąjungos vyriausiasis įgaliotinis užsienio reikalams ir saugumo politikai pasiūlė pratęsti EUPOL COPPS misijos vadovo Rodolphe MAUGET įgaliojimų terminą nuo 2016 m. liepos 1 d. iki 2017 m. birželio 30 d.,

         PRIĖMĖ ŠĮ SPRENDIMĄ:
   1 straipsnis
   Europos Sąjungos policijos misijos Palestinos teritorijose (EUPOL COPPS) vadovo Rodolphe MAUGET įgaliojimų terminas pratęsiamas iki 2017 m. birželio 30 d.
   2 straipsnis
   Šis sprendimas įsigalioja jo priėmimo dieną.
   Jis taikomas nuo 2016 m. liepos 1 d.

      Priimta Briuselyje 2016 m. liepos 12 d.

            Politinio ir saugumo komiteto vardu

            Pirmininkas

         W. STEVENS

      (1)  OL L 185, 2013 7 4, p. 12.

      (2)  2015 m. vasario 17 d. Politinio ir saugumo komiteto sprendimas (BUSP) 2015/381 dėl Europos Sąjungos policijos misijos Palestinos teritorijose vadovo skyrimo (EUPOL COPPS) (EUPOL COPPS/1/2015) (OL L 64, 2015 3 7, p. 37).

      (3)  2015 m. liepos 7 d. Politinio ir saugumo komiteto sprendimas (BUSP) 2015/1129, kuriuo pratęsiamas Europos Sąjungos policijos misijos Palestinos teritorijose (EUPOL COPPS) vadovo įgaliojimų terminas (EUPOL COPPS/2/2015) (OL L 184, 2015 7 11, p. 17).

      (4)  2016 m. liepos 7 d. Tarybos sprendimas (BUSP) 2016/1108, kuriuo iš dalies keičiamas Sprendimas 2013/354/BUSP dėl Europos Sąjungos policijos misijos Palestinos teritorijose (EUPOL COPPS) (OL L 183, 2016 7 8, p. 65).


title: 2011/653/: 2011 m. rugsėjo 27 d. Europos Parlamento ir Tarybos sprendimas dėl Europos prisitaikymo prie globalizacijos padarinių fondo lėšų mobilizavimo pagal 2006 m. gegužės 17 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo 28 punktą (Austrijos paraiška EGF/2010/008 AT/AT&S )

text:
7.10.2011

               LT

               Europos Sąjungos oficialusis leidinys

               L 263/10

         EUROPOS PARLAMENTO IR TARYBOS SPRENDIMAS
   2011 m. rugsėjo 27 d.
   dėl Europos prisitaikymo prie globalizacijos padarinių fondo lėšų mobilizavimo pagal 2006 m. gegužės 17 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo 28 punktą (Austrijos paraiška „EGF/2010/008 AT/AT&S“)
   (2011/653/ES)
   EUROPOS PARLAMENTAS IR EUROPOS SĄJUNGOS TARYBA,
   atsižvelgdami į Sutartį dėl Europos Sąjungos veikimo,
   atsižvelgdami į 2006 m. gegužės 17 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės ir patikimo finansų valdymo (1), ypač į jo 28 punktą,
   atsižvelgdami į 2006 m. gruodžio 20 d. Europos Parlamento ir Tarybos reglamentą (EB) Nr. 1927/2006, įsteigiantį Europos prisitaikymo prie globalizacijos padarinių fondą (2), ypač į jo 12 straipsnio 3 dalį,
   atsižvelgdami į Europos Komisijos pasiūlymą,
   kadangi:

               (1)

               Europos prisitaikymo prie globalizacijos padarinių fondas (toliau – EGF) įsteigtas siekiant teikti papildomą paramą darbuotojams, atleistiems iš darbo dėl su globalizacija susijusių esminių pasaulio prekybos sistemos struktūrinių pokyčių, ir padėti jiems reintegruotis į darbo rinką;

               (2)

               EGF taikymo sritis buvo išplėsta – nuo 2009 m. gegužės 1 d. galima teikti paraiškas dėl paramos darbuotojams, atleistiems iš darbo dėl tiesioginio pasaulinės finansų ir ekonomikos krizės poveikio;

               (3)

               2006 m. gegužės 17 d. tarpinstituciniame susitarime numatyta galimybė mobilizuoti EGF lėšas, neviršijant nustatytos didžiausios metinės 500 mln. EUR ribos;

               (4)

               2010 m. kovo 11 d. Austrija pateikė paraišką mobilizuoti EGF lėšas dėl darbuotojų atleidimo iš įmonės AT&S, ir ją iki 2011 m. vasario 22 d. ją papildė pateikdama išsamesnę informaciją. Ši paraiška atitinka finansinei paramai taikomus reikalavimus, kaip nustatyta Reglamento (EB) Nr. 1927/2006 10 straipsnyje. Todėl Komisija siūlo mobilizuoti 1 221 128 EUR sumą;

               (5)

               todėl EGF lėšos turėtų būti mobilizuojamos finansinei paramai pagal Austrijos pateiktą paraišką suteikti,

         PRIĖMĖ ŠĮ SPRENDIMĄ:
   1 straipsnis
   2011 finansinių metų Europos Sąjungos bendrajame biudžete iš Europos prisitaikymo prie globalizacijos padarinių fondo mobilizuojama 1 221 128 EUR įsipareigojimų ir mokėjimų asignavimų suma.
   2 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Strasbūre 2011 m. rugsėjo 27 d.

            Europos Parlamento vardu

            Pirmininkas

         J. BUZEK

            Tarybos vardu

            Pirmininkas

         M. DOWGIELEWICZ

      (1)  OL C 139, 2006 6 14, p. 1.

      (2)  OL L 406, 2006 12 30, p. 1.


title: 2009/676/EB: 2009 m. balandžio 23 d. Europos Parlamento sprendimas dėl Europos maisto saugos tarnybos 2007 finansinių metų sąskaitų uždarymo

text:
26.9.2009

               LT

               Europos Sąjungos oficialusis leidinys

               L 255/189

         2009 m. balandžio 23 d.

      EUROPOS PARLAMENTO SPRENDIMAS

   dėl Europos maisto saugos tarnybos 2007 finansinių metų sąskaitų uždarymo
   (2009/676/EB)
   EUROPOS PARLAMENTAS,

               —

               atsižvelgdamas į Europos maisto saugos tarnybos 2007 finansinių metų galutines metines ataskaitas (1),

               —

               atsižvelgdamas į Audito Rūmų ataskaitą dėl Europos maisto saugos tarnybos 2007 finansinių metų galutinių metinių ataskaitų kartu su Tarnybos atsakymais (2),

               —

               atsižvelgdamas į 2009 m. vasario 10 d. Tarybos rekomendaciją (5588/2009 – C6–0060/2009),

               —

               atsižvelgdamas į EB sutartį, ypač į jos 276 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (3), ypač į jo 185 straipsnį,

               —

               atsižvelgdamas į 2002 m. sausio 28 d. Europos Parlamento ir Tarybos reglamentą (EB) Nr. 178/2002, nustatantį maistui skirtų teisės aktų bendruosius principus ir reikalavimus, įsteigiantį Europos maisto saugos tarnybą ir nustatantį su maisto saugos klausimais susijusias procedūras (4), ypač į jo 44 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Reglamento (EB, Euratomas) Nr. 1605/2002 185 straipsnyje (5), ypač į jo 94 straipsnį,

               —

               atsižvelgdamas į Darbo tvarkos taisyklių 71 straipsnį ir V priedą,

               —

               atsižvelgdamas į Biudžeto kontrolės komiteto pranešimą ir Aplinkos, visuomenės sveikatos ir maisto saugos komiteto nuomonę (A6–0172/2009),

               1.

               pažymi, kad Europos maisto saugos tarnybos galutinės metinės ataskaitos yra tokios, kokios pridėtos prie Audito Rūmų ataskaitos;

               2.

               pritaria Europos maisto saugos tarnybos 2007 finansinių metų sąskaitų uždarymui;

               3.

               paveda Pirmininkui perduoti šį sprendimą Europos maisto saugos tarnybos direktoriui, Tarybai, Komisijai ir Audito Rūmams ir pasirūpinti, kad jis būtų paskelbtas Europos Sąjungos oficialiajame leidinyje (L serijoje).

            Pirmininkas

         Hans-Gert PÖTTERING

            Generalinis sekretorius

         Klaus WELLE

      (1)  OL C 278, 2008 10 31, p. 35.

      (2)  OL C 311, 2008 12 5, p. 100.

      (3)  OL L 248, 2002 9 16, p. 1.

      (4)  OL L 31, 2002 2 1, p. 1.

      (5)  OL L 357, 2002 12 31, p. 72.


title: 2011 m. sausio 20 d. Europos sisteminės rizikos valdybos sprendimas dėl Europos sisteminės rizikos valdybos patariamojo mokslinio komiteto narių atrankos, paskyrimo ir pakeitimo tvarkos ir reikalavimų (ESRV/2011/2)

text:
8.2.2011

               LT

               Europos Sąjungos oficialusis leidinys

               C 39/10

         EUROPOS SISTEMINĖS RIZIKOS VALDYBOS SPRENDIMAS
   2011 m. sausio 20 d.
   dėl Europos sisteminės rizikos valdybos patariamojo mokslinio komiteto narių atrankos, paskyrimo ir pakeitimo tvarkos ir reikalavimų
   (ESRV/2011/2)
   2011/C 39/09
   EUROPOS SISTEMINĖS RIZIKOS VALDYBOS BENDROJI VALDYBA,
   atsižvelgdama į 2010 m. lapkričio 24 d. Europos Parlamento ir Tarybos reglamentą (ES) Nr. 1092/10 dėl Europos Sąjungos finansų sistemos makrolygio rizikos ribojimo priežiūros ir Europos sisteminės rizikos valdybos įsteigimo (1), ypač į jo 12 straipsnį,
   atsižvelgdama į 2011 m. sausio 20 d. Europos sisteminės rizikos valdybos sprendimą ESRV/2011/1, kuriuo priimamos Europos sisteminės rizikos valdybos darbo tvarkos taisyklės, ypač į jo 11 straipsnį,
   PRIĖMĖ ŠĮ SPRENDIMĄ:
   1 straipsnis
   Kvietimas pareikšti interesą
   1.   Europos sisteminės rizikos valdyba (ESRV) paskelbia kvietimą pareikšti interesą išoriniams ekspertams būti paskirtiems ESRV patariamojo mokslinio komiteto (PMK) nariais.
   2.   Kvietime pareikšti interesą, inter alia, aprašoma: a) PMK vaidmuo ir sudėtis; b) tinkamumo ir atrankos kriterijai bei skyrimo tvarka; c) ekonominiai įgaliojimų aspektai; d) paraiškos teikimo tvarka, įskaitant terminą paraiškoms gauti.
   3.   Kvietimas pareikšti interesą skelbiamas Europos Sąjungos oficialiajame leidinyje ir ESRV bei institucijų, iš kurių parenkami ESRV bendrosios valdybos nariai, svetainėse. Prireikus ESRV gali viešai paskelbti kvietimą pareikšti interesą ir kitomis informacijos sklaidos priemonėmis. Nesutapimų tarp skirtingų paskelbtų versijų atveju Oficialiajame leidinyje paskelbta versija yra autentiška ir jai teikiama pirmenybė prieš kitas versijas.
   4.   Terminas kandidatų paraiškoms pateikti yra 21 kalendorinė diena po kvietimo pareikšti interesą paskelbimo Oficialiajame leidinyje.
   2 straipsnis
   PMK narių atranka
   1.   Valdymo komitetas atrenka Bendrajai valdybai siūlytinus kandidatus būti PMK nariais ir asmenis, tinkamus būti įtrauktus į rezervo sąrašą.
   2.   Valdymo komitetas vertina kandidatus vadovaudamasis 3 straipsnyje išdėstytais atrankos kriterijais.
   3.   Valdymo komitetas užpildo kiekvieno kandidato individualaus vertinimo formą ir parengia santrauką, kurioje nurodomi kiekvieno iš jų konkretūs privalumai ir trūkumai bei pateikiama išvada apie kiekvieno iš jų tinkamumą būti paskirtam PMK nariu arba įtrauktam į 4 straipsnyje nurodytą rezervo sąrašą.
   4.   Valdymo komitetas atrankos proceso rezultatus teikia tvirtinti Bendrajai valdybai.
   5.   ESRV sekretoriato vadovas padeda Valdymo komitetui atlikti parengiamuosius ir organizacinius PMK narių atrankos darbus. ESRV sekretoriatas Valdymo komitetui teikia techninę ir logistinę pagalbą. Valdymo komitetui nusprendus, ESRV sekretoriatui gali padėti atrinktas ESRV institucijų, iš kurių yra parenkami ESRV bendrosios valdybos nariai, personalas.
   3 straipsnis
   Atrankos kriterijai
   1.   Vadovaujantis Reglamento (ES) Nr. 1092/2010 12 straipsnio 1 dalimi, PMK nariai yra parenkami atsižvelgiant į jų bendrą kompetenciją ir į jų įvairią patirtį akademinėse srityse ar kituose sektoriuose, visų pirma mažose ir vidutinio dydžio įmonėse ar profesinėse sąjungose arba finansinių paslaugų teikimo ar naudojimosi jomis srityse.
   Atrankos į PMK kriterijai konkrečiai yra šie:

               a)

               išsamios žinios apie finansų sektorių ir jo sąsajas su ekonomika plačiąja prasme ir patvirtintas bendrasis sisteminės rizikos klausimų, ypač ES lygmeniu, išmanymas;

               b)

               mokslinis indėlis į Reglamento (ES) Nr. 1092/2010 12 straipsnyje paminėtų sektorių sąveikos suvokimą;

               c)

               finansų, ekonomikos ar kitos susijusios srities mokslų daktaro (Ph.D.) laipsnis ar lygiavertė kvalifikacija, solidi akademinė patirtis universitete (pvz., profesoriaus pareigos) vienoje ar keliose ESRV svarbiose srityse ir (ar) reikšmingas publikacijų sąrašas;

               d)

               gebėjimas recenzuoti mokslinius darbus ir publikacijas bei nagrinėti sudėtingą informaciją ir klausimus;

               e)

               darbo daugiadalykinėje aplinkoje, pageidautina tarptautinėje, patirtis;

               f)

               rašytinio ir žodinio bendravimo anglų kalba įgūdžiai, kurių buvimą patvirtina dėstymo patirtis, viešieji pristatymai, aktyvus dalyvavimas ekspertų susitikimuose ir publikacijos.

         Kvietimuose pareikšti interesą ESRV gali nurodyti papildomus atrankos kriterijus.
   2.   Institucijų, iš kurių parenkami ESRV bendrosios valdybos nariai (2), darbuotojai negali teikti paraiškų.
   4 straipsnis
   Rezervo sąrašas
   1.   Į rezervo sąrašą įtraukiami kandidatai, kurie nėra paskirti PMK nariais, nors ir nebuvo atmesti per atranką.
   2.   Atsiradus darbo vietai PMK, Valdymo komitetas iš rezervo sąrašo, sudaryto pagal 2 straipsnio 1 dalį, pagal 3 dalį parenka naują kandidatą ir siūlo Bendrajai valdybai skirti ją (jį) PMK nare (-iu) ketverių metų kadencijai, kuri gali būti pratęsta.
   3.   Rezervo sąrašas galioja dvejus metus nuo jo patvirtinimo. Jo galiojimas gali būti pratęstas, kol bus paskelbtas naujas kvietimas pareikšti interesą.
   5 straipsnis
   PMK pirmininkas ir pirmininko pavaduotojai
   1.   Valdymo komitetas užtikrina, kad bent šeši iš 15 kandidatų galėtų potencialiai būti paskirti atitinkamai PMK pirmininku ir pirmininko pavaduotojais.
   2.   Tiek PMK pirmininkas, tiek kiekvienas iš dviejų pirmininko pavaduotojų turi būti sukaupę daug atitinkamos patirties ir žinių, pavyzdžiui, turėti mokslinio darbo patirties bankų, vertybinių popierių rinkų ar draudimo ir profesinių pensijų srityse.
   3.   ESRV pirmininkas siūlo Bendrajai valdybai PMK pirmininko ir dviejų pirmininko pavaduotojų kandidatūras.
   4.   PMK pirmininkas ir abu pirmininko pavaduotojai turi būti Europos Sąjungos piliečiai.
   5.   Pirmininkavimas PMK keičiasi tarp paskirtųjų pirmininko ir dviejų pirmininko pavaduotojų kas 16 mėnesių.
   6 straipsnis
   Paskyrimas
   1.   Bendroji valdyba gali pritarti Valdymo komiteto pasiūlymams arba paprašyti Valdymo komiteto pasiūlyti kitas PMK narių kandidatūras iš tų, kurių Valdymo komitetas neatmetė.
   2.   Bendroji valdyba, gavusi ESRV pirmininko pasiūlymą, paskiria PMK pirmininką ir du pirmininko pavaduotojus.
   3.   Atrinkti ekspertai skiriami asmeniškai. Todėl jie negali deleguoti savo pareigų kitam nariui ar trečiajai šaliai, išskyrus PMK pirmininką ir du pirmininko pavaduotojus ESRV darbo tvarkos taisyklėse nustatytais atvejais ir sąlygomis.
   4.   Visiems paskyrimams taikoma sąlyga, kad ekspertas turi kartu su ESRV pirmininku pasirašyti jo raštą dėl paskyrimo, pasirašyti sutartį su Europos centriniu banku dėl atlyginimo ir išlaidų kompensavimo ir pateikti 7 straipsnyje aprašytas deklaracijas.
   7 straipsnis
   Deklaracijos
   1.   Ekspertai, atrinkti būti paskirti PMK nariais, pateikia įsipareigojimo veikti nepriklausomai nuo bet kokios išorinės įtakos ir vadovautis visos Sąjungos viešuoju interesu deklaraciją. Šiuo tikslu jie, pasinaudodami priede pateiktais 1 ir 2 pavyzdžiais, raštu deklaruoja įsipareigojimą ir interesus. Interesų deklaracijoje nurodomi visi tiesioginiai ir netiesioginiai interesai, kurie gali būti laikomi nesuderinami su jų nepriklausomumu, arba nurodoma, kad tokių interesų nėra.
   2.   PMK nariai, pasinaudodami priede pateiktu 3 pavyzdžiu, pasirašo deklaraciją, kad jie laikosi konfidencialumo taisyklių.
   3.   Pirmininkas ir du pirmininko pavaduotojai pasirašo deklaraciją, patvirtinančią, kad jie neina pareigų finansų sektoriuje.
   4.   PMK nariai įsipareigoja laikytis Etikos kodekso, kurį priima ESRV bendroji valdyba.
   5.   Šios deklaracijos skelbiamos ESRV svetainėje. Apie pokyčius, susijusius su šiomis deklaracijomis, skubiai pranešama ESRV sekretoriato vadovui.
   8 straipsnis
   Nutraukimas ir pakeitimas
   1.   Bendroji valdyba eksperto įgaliojimus gali nutraukti tokiomis aplinkybėmis:

               a)

               kai ekspertas atsistatydina arba jo įgaliojimai pasibaigia ir nėra pratęsti;

               b)

               kai ekspertas nedalyvauja trijuose eiliniuose PMK posėdžiuose iš eilės, jeigu jis neįrodo, kad negalėjo dalyvauti dėl su sveikata susijusių priežasčių;

               c)

               interesų konflikto, pareigos nesilaikymo arba sunkaus etikos pažeidimo atveju.

         2.   Jei PMK nario įgaliojimai nutraukiami prieš pasibaigiant jo ketverių metų kadencijai, taikoma 4 straipsnio 2 ir 3 dalis.
   3.   Pirmininką ar pirmininko pavaduotojus gali pakeisti PMK dirbantis narys, o PMK nariai pakeičiami taikant 2 dalyje aprašytą tvarką.
   4.   Valdymo komitetui pasiūlius, Bendroji valdyba gali nuspręsti pasibaigusius PMK nario įgaliojimus pratęsti dar ketveriems metams.
   9 straipsnis
   Paskelbimas
   Šis sprendimas skelbiamas Europos Sąjungos oficialiajame leidinyje.

      Pasirašyta Frankfurte prie Maino 2011 m. sausio 20 d.

            ESRV pirmininkas

         Jean-Claude TRICHET

      (1)  OL L 331, 2010 12 15, p. 1.

      (2)  Europos centrinis bankas, Europos Sąjungos valstybių narių nacionaliniai centriniai bankai, Komisija, Europos priežiūros institucija (Europos bankininkystės institucija), Europos priežiūros institucija (Europos draudimo ir profesinių pensijų institucija), Europos priežiūros institucija (Europos vertybinių popierių ir rinkų institucija), kompetentingos nacionalinės priežiūros institucijos, Ekonomikos ir finansų komitetas.

      PRIEDAS
      1 PAVYZDYS:   NEPRIKLAUSOMUMO ĮSIPAREIGOJIMAS
      Vardas ir pavardė:
      Įsipareigoju veikti nepriklausomai nuo bet kokios išorinės įtakos ir tik Sąjungos interesais.
      Man yra žinoma konkrečiai tai, kad aš turiu pareigą kasmet raštu deklaruoti interesus ir kiekviename Patariamojo mokslinio komiteto (PMK) posėdyje deklaruoti kiekvieną interesą, kuris gali būti laikomas nesuderinamas su mano nepriklausomumu darbotvarkės klausimais ar mano įnašo į PMK veiklą apskritai atžvilgiu.
      Aš nedelsdamas pranešiu PMK apie kiekvieną trečiųjų šalių bandymą daryti man tiesioginę ar netiesioginę įtaką dėl mano turimų įgaliojimų.
      Pasirašyta (kur)  (kada)
      Parašas:
      2 PAVYZDYS:   NARIO INTERESŲ DEKLARACIJA
      Vardas ir pavardė:
      Informacija apie tiesioginius ar netiesioginius interesus, galimai svarbius Patariamojo mokslinio komiteto (PMK) veiklai ir Europos sisteminės rizikos valdybos (ESRV) misijai:

                  1)

                  tiesioginis interesas (finansinės išmokos, gaunamos dėl, pavyzdžiui, darbo santykių, pagal sutartį atliekamo darbo, investicijų, honorarų ir t. t.):

                  2)

                  netiesioginiai interesai (netiesioginės finansinės išmokos, pavyzdžiui, subsidijos, parama ar kitos išmokos):

                  3)

                  interesai, atsiradę dėl nario ar jo artimų šeimos narių profesinės veiklos:

                  4)

                  nario narystė organizacijose, organuose ar klubuose (arba priklausymas jiems), turinčiuose su PMK veikla ar ESRV misija susijusį interesą:

                  5)

                  kiti nario nuomone reikšmingi interesai ar faktai:

            Deklaracija:
      Deklaruoju, duodamas garbės žodį, kad pateiktoji informacija yra teisinga ir išsami.
      Aš skubiai pranešiu apie visus su šia informacija susijusius pokyčius PMK ir ESRV sekretoriatui.
      Pasirašyta (kur)  (kada)
      Parašas:
      3 PAVYZDYS:   KONFIDENCIALUMO DEKLARACIJA
      Vardas ir pavardė:
      Deklaruoju, kad man yra žinoma mano pareiga laikytis konfidencialumo.
      Jei nėra leista elgtis kitaip, aš įsipareigoju neatskleisti informacijos, gautos dėl mano narystės Patariamajame moksliniame komitete (PMK) ir mano darbo Europos sisteminės rizikos valdyboje.
      Aš taip pat laikysiuosi konfidencialumo kitų PMK narių, stebėtojų ar kitų dalyvių diskusijose posėdžių metu pareikštų ar raštu pateiktų nuomonių atžvilgiu.
      Pasirašyta (kur)  (kada)
      Parašas:


title: 2014/519/ES: 2014 m. liepos 30 d. Tarybos sprendimas, kuriuo skiriamas Europos ekonomikos ir socialinių reikalų komiteto Vokietijai atstovaujantis narys

text:
6.8.2014

               LT

               Europos Sąjungos oficialusis leidinys

               L 233/28

         TARYBOS SPRENDIMAS
   2014 m. liepos 30 d.
   kuriuo skiriamas Europos ekonomikos ir socialinių reikalų komiteto Vokietijai atstovaujantis narys

      (2014/519/ES)

   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 302 straipsnį,
   atsižvelgdama į Vokietijos Vyriausybės pasiūlymą,
   atsižvelgdama į Europos Komisijos nuomonę,
   kadangi:

               (1)

               2010 m. rugsėjo 13 d. Taryba priėmė Sprendimą 2010/570/ES, Euratomas, kuriuo skiriami Europos ekonomikos ir socialinių reikalų komiteto nariai laikotarpiui nuo 2010 m. rugsėjo 21 d. iki 2015 m. rugsėjo 20 d. (1);

               (2)

               pasibaigus Michaela ROSENBERGER kadencijai tapo laisva Europos ekonomikos ir socialinių reikalų komiteto nario vieta,

         PRIĖMĖ ŠĮ SPRENDIMĄ:
   1 straipsnis
   Likusiam kadencijos laikui iki 2015 m. rugsėjo 20 d.Europos ekonomikos ir socialinių reikalų komiteto nariu skiriamasPeter SCHMIDT, Geschäftsführer der Gewerkschaft Nahrung-Genuss-Gaststätten, Region Allgäu.
   2 straipsnis
   Šis sprendimas įsigalioja jo priėmimo dieną.

      Priimta Briuselyje 2014 m. liepos 30 d.

            Tarybos vardu

            Pirmininkas

         S. GOZI

      (1)  OL L 251, 2010 9 25, p. 8.


title: 2017 m. balandžio 3 d. Tarybos sprendimas (ES) 2017/674, kuriuo nustatoma pozicija, kuri turi būti priimta Europos Sąjungos vardu Aštuntojoje Roterdamo konvencijos šalių konferencijoje, dėl Roterdamo konvencijos dėl sutikimo, apie kurį pranešama iš anksto, procedūros, taikomos tam tikroms pavojingoms cheminėms medžiagoms ir pesticidams tarptautinėje prekyboje, III priedo pakeitimų

text:
8.4.2017

               LT

               Europos Sąjungos oficialusis leidinys

               L 97/29

         TARYBOS SPRENDIMAS (ES) 2017/674
   2017 m. balandžio 3 d.
   kuriuo nustatoma pozicija, kuri turi būti priimta Europos Sąjungos vardu Aštuntojoje Roterdamo konvencijos šalių konferencijoje, dėl Roterdamo konvencijos dėl sutikimo, apie kurį pranešama iš anksto, procedūros, taikomos tam tikroms pavojingoms cheminėms medžiagoms ir pesticidams tarptautinėje prekyboje, III priedo pakeitimų
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 192 straipsnio 1 dalį ir 207 straipsnio 3 dalį kartu su 218 straipsnio 9 dalimi,
   atsižvelgdama į Europos Komisijos pasiūlymą,
   kadangi:

               (1)

               Tarybos sprendimu 2006/730/EB (1) Sąjunga patvirtino Roterdamo konvenciją dėl sutikimo, apie kurį pranešama iš anksto, procedūros, taikomos tam tikroms pavojingoms cheminėms medžiagoms ir pesticidams tarptautinėje prekyboje (toliau – Roterdamo konvencija). Roterdamo konvencija įsigaliojo 2004 m. vasario 24 d.;

               (2)

               Roterdamo konvencija Sąjungoje įgyvendinama Europos Parlamento ir Tarybos reglamentu (ES) Nr. 649/2012 (2);

               (3)

               siekiant užtikrinti, kad importuojančiosios šalys galėtų pasinaudoti Roterdamo konvencijos teikiama apsauga, būtina pritarti Roterdamo konvencijos pagalbinis organo, Cheminių medžiagų kontrolės komiteto, rekomendacijai į Roterdamo konvencijos III priedą įtraukti karbofuraną, karbosulfaną, chrizotilo asbestą, trumposios grandinės chlorintuosius parafinus, visus tributilalavo junginius, trichlorfoną, fentioną (labai mažo kiekio (angl. ULV) preparatus, kuriuose veikliosios medžiagos yra 640 g/l arba daugiau) ir skystuosius preparatus (emulsuojamąjį koncentratą ir tirpųjį koncentratą), kuriuose yra 276 g/l ar daugiau parakvato dichlorido (atitinka 200 g/l ar didesnį parakvato jonų kiekį). Tos medžiagos Sąjungoje jau yra uždraustos arba griežtai ribojamos, todėl joms taikomi dar griežtesni eksporto reikalavimai negu nustatytieji Roterdamo konvencijoje;

               (4)

               numatoma, kad Aštuntojoje Roterdamo konvencijos šalių konferencijoje bus nuspręsta dėl siūlomų Roterdamo konvencijos III priedo pakeitimų. Sąjunga tiems pakeitimams turėtų pritarti,

         PRIĖMĖ ŠĮ SPRENDIMĄ:
   1 straipsnis
   Pozicija, kuri turi būti priimta Europos Sąjungos vardu Aštuntojoje Roterdamo konvencijos šalių konferencijoje, yra ta, kad Sąjunga pritaria Roterdamo konvencijos dėl sutikimo, apie kurį pranešama iš anksto, procedūros, taikomos tam tikroms pavojingoms cheminėms medžiagoms ir pesticidams tarptautinėje prekyboje (3), III priedo pakeitimų, susijusių su karbofurano, karbosulfano, chrizotilo asbesto, trumposios grandinės chlorintųjų parafinų, visų tributilalavo junginių, trichlorfono, fentiono (labai mažo kiekio (angl. ULV) preparatų, kuriuose veikliosios medžiagos yra 640 g/l arba daugiau) ir skystųjų preparatų (emulsuojamojo koncentrato ir tirpiojo koncentrato), kuriuose yra 276 g/l ar daugiau parakvato dichlorido (atitinka 200 g/l ar didesnį parakvato jonų kiekį), įtraukimu, priėmimui.
   2 straipsnis
   Šis sprendimas įsigalioja jo priėmimo dieną.

      Priimta Liuksemburge 2017 m. balandžio 3 d.

            Tarybos vardu

            Pirmininkas

         R. GALDES

      (1)  2006 m. rugsėjo 25 d. Tarybos sprendimas 2006/730/EB dėl Roterdamo konvencijos dėl sutikimo, apie kurį pranešama iš anksto, procedūros, taikomos tam tikroms pavojingoms cheminėms medžiagoms ir pesticidams tarptautinėje prekyboje, sudarymo Europos bendrijos vardu (OL L 299, 2006 10 28, p. 23).

      (2)  2012 m. liepos 4 d. Europos Parlamento ir Tarybos reglamentas (ES) Nr. 649/2012 dėl pavojingų cheminių medžiagų eksporto ir importo (OL L 201, 2012 7 27, p. 60).

      (3)  OL L 63, 2003 3 6, p. 29.


title: 2003 m. gruodžio 22 d. Tarybos sprendimas dėl Bendrųjų konsulinių instrukcijų 5 priedo bei atitinkamai Bendrojo vadovo 14b priedo statuso pažeminimo ir Bendrųjų konsulinių instrukcijų 9 ir 10 priedų bei atitinkamai Bendrojo vadovo 6b ir 6c priedų išslaptinimo

text:
Svarbus teisinis pranešimas

|

32004D0016

Oficialusis leidinys L 005 , 09/01/2004 p. 0078 - 0078

		Tarybos sprendimas2003 m. gruodžio 22 d.dėl Bendrųjų konsulinių instrukcijų 5 priedo bei atitinkamai Bendrojo vadovo 14b priedo statuso pažeminimo ir Bendrųjų konsulinių instrukcijų 9 ir 10 priedų bei atitinkamai Bendrojo vadovo 6b ir 6c priedų išslaptinimo(2004/16/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 207 straipsnį,kadangi:(1) Vykdomasis komitetas, įsteigtas pagal Konvenciją, įgyvendinančią 1985 m. birželio 14 d. Šengeno susitarimą, savo 1993 m. gruodžio 14 d. sprendimu (SCH/Com-ex (93)22 rev) ir 1998 m. birželio 23 d. sprendimu (SCH/Com-ex (98)17) Bendrųjų konsulinių instrukcijų 5, 9 ir 10 priedams bei visiems Bendrojo vadovo [1], kurio naujas variantas buvo patvirtintas minėto Vykdomojo komiteto 1999 m. balandžio 28 d. sprendimu (SCH/Com-ex (99)13), priedams suteikė žymą "Konfidencialiai".(2) Bendrieji konsuliniai instrukcijos ir Bendrasis vadovas bei Vykdomojo komiteto sprendimai dėl jų įslaptinimo yra Šengeno acquis dalis, kaip Taryba apibrėžė savo Sprendime 1999/435/EB [2].(3) Bendrojo vadovo I dalis ir keli priedai buvo išslaptinti pagal Tarybos sprendimą 2000/751/EB [3], o pagal Tarybos sprendimą 2002/353/EB [4] buvo išslaptinta Bendrojo vadovo II dalis.(4) Bendrųjų konsulinių instrukcijų 5 priedo ir atitinkamai Bendrojo vadovo 14b priedo statusas turėtų būti pažemintas, o Bendrųjų konsulinių instrukcijų 9 ir 10 priedai bei atitinkamai Bendrojo vadovo 6b ir 6c priedai turėtų būti išslaptinti.(5) Reikia pripažinti netekusiais galios Vykdomojo komiteto sprendimus (SCH/Com-ex (93)22 rev) ir (SCH/Com-ex (98)17), o būsimus sprendimus dėl dokumentų, kurie laikomi Šengeno acquis dalimi, įslaptinimo priimti pagal dokumentų įslaptinimo taisykles, nustatytas 2001 m. kovo 19 d. Tarybos sprendimu 2001/264/EB dėl Tarybos saugumo nuostatų patvirtinimo [5],PRIĖMĖ ŠĮ SPRENDIMĄ:1 straipsnisBendrųjų konsulinių instrukcijų 5 priedo ir atitinkamai Bendrojo vadovo 14b priedo statusas pažeminamas iki "RESTREINT ES", o Bendrųjų konsulinių instrukcijų 9 ir 10 priedai bei atitinkamai Bendrojo vadovo 6b ir 6c priedai yra išslaptinami.2 straipsnisBendrųjų konsulinių instrukcijų 9 ir 10 priedai bei atitinkamai Bendrojo vadovo 6b ir 6c priedai skelbiami Europos Sąjungos oficialiajame leidinyje.3 straipsnisŠengeno vykdomojo komiteto 1993 m. gruodžio 14 d. sprendimas (SCH/Com-ex (93)22 rev) ir 1998 m. birželio 23 d. sprendimas (SCH/Com-ex (98)17) pripažįstami netekusiais galios.4 straipsnisŠis sprendimas įsigalioja po jo paskelbimo Europos Sąjungos oficialiajame leidinyje dienos.Priimta Briuselyje, 2003 m. gruodžio 22 d.Tarybos varduPirmininkasA. Matteoli[1] OL C 313, 2002 12 16, p. 97. Bendrasis vadovas su pakeitimais, padarytais Tarybos reglamentu (EB) Nr. 693/2003 (OL L 99, 2003 4 17, p. 8).[2] OL L 176, 1999 7 10, p. 1.[3] OL L 303, 2000 12 2, p. 29.[4] OL L 123, 2002 5 9, p. 49.[5] OL L 101, 2001 4 11, p. 1.--------------------------------------------------


title: 2013 m. sausio 31 d. Tarybos sprendimas 2013/71/BUSP dėl kai kurių palestiniečių laikino priėmimo Europos Sąjungos valstybėse narėse

text:
1.2.2013

               LT

               Europos Sąjungos oficialusis leidinys

               L 32/19

         TARYBOS SPRENDIMAS 2013/71/BUSP
   2013 m. sausio 31 d.
   dėl kai kurių palestiniečių laikino priėmimo Europos Sąjungos valstybėse narėse
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 29 straipsnį ir 31 straipsnio 1 dalį,
   kadangi:

               (1)

               2011 m. gruodžio 16 d. Taryba priėmė Sprendimą 2011/845/BUSP dėl kai kurių palestiniečių laikino priėmimo Europos Sąjungos valstybėse narėse (1), kuriame numatyta pratęsti jiems išduotų nacionalinių leidimų atvykti į valstybių narių, nurodytų 2002 m. gegužės 21 d. Bendrojoje pozicijoje 2002/400/BUSP dėl kai kurių palestiniečių laikino priėmimo Europos Sąjungos valstybėse narėse (2), teritoriją ir joje būti galiojimą dar vienam 12 mėnesių laikotarpiui;

               (2)

               remdamasi Bendrosios pozicijos 2002/400/BUSP taikymo įvertinimu, Taryba mano esant tinkama tų leidimų galiojimą pratęsti dar vienam 12 mėnesių laikotarpiui,

         PRIĖMĖ ŠĮ SPRENDIMĄ:
   1 straipsnis
   Bendrosios pozicijos 2002/400/BUSP 2 straipsnyje nurodytos valstybės narės pagal tos bendrosios pozicijos 3 straipsnį išduotų nacionalinių leidimų atvykti į jų teritoriją ir joje būti galiojimą pratęsia dar vienam 12 mėnesių laikotarpiui.
   2 straipsnis
   Taryba įvertina Bendrosios pozicijos 2002/400/BUSP taikymą per šešis mėnesius nuo šio sprendimo priėmimo.
   3 straipsnis
   Šis sprendimas įsigalioja jo priėmimo dieną.

      Priimta Briuselyje 2013 m. sausio 31 d.

            Tarybos vardu

            Pirmininkė

         C. ASHTON

      (1)  OL L 335, 2011 12 17, p. 78.

      (2)  OL L 138, 2002 5 28, p. 33.


title: 2016 m. gruodžio 12 d. Tarybos sprendimas (ES) 2016/2355 dėl pozicijos, kurios Europos Sąjungos vardu turi būti laikomasi Asociacijos komitete prekybos klausimais, įsteigtame Europos Sąjungos ir Europos atominės energijos bendrijos bei jų valstybių narių ir Moldovos Respublikos asociacijos susitarimu, dėl arbitrų sąrašo sudarymo

text:
21.12.2016

               LT

               Europos Sąjungos oficialusis leidinys

               L 348/56

         TARYBOS SPRENDIMAS (ES) 2016/2355
   2016 m. gruodžio 12 d.
   dėl pozicijos, kurios Europos Sąjungos vardu turi būti laikomasi Asociacijos komitete prekybos klausimais, įsteigtame Europos Sąjungos ir Europos atominės energijos bendrijos bei jų valstybių narių ir Moldovos Respublikos asociacijos susitarimu, dėl arbitrų sąrašo sudarymo
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 207 straipsnio 4 dalies pirmą pastraipą kartu su 218 straipsnio 9 dalimi,
   atsižvelgdama į Europos Komisijos pasiūlymą,
   kadangi:

               (1)

               Europos Sąjungos ir Europos atominės energijos bendrijos bei jų valstybių narių ir Moldovos Respublikos asociacijos susitarimas (1) (toliau – Susitarimas) įsigaliojo 2016 m. liepos 1 d.;

               (2)

               remiantis Susitarimo 404 straipsnio 1 dalimi pagal Susitarimo 438 straipsnio 4 dalį sudarytas Asociacijos komitetas prekybos klausimais ne vėliau kaip per šešis mėnesius po Susitarimo įsigaliojimo sudaro bent 15 asmenų, galinčių būti arbitrais ginčų sprendimo procedūrose, sąrašą;

               (3)

               asmenų, galinčių būti arbitrais ginčų sprendimo procedūrosesąrašo projektas buvo aptartas Šalių. Remiantis Susitarimo 404 straipsnio 1 dalimi, į tą sąrašo projektą yra įtraukti penki Sąjungos pasiūlyti kandidatai arbitrai, penki Moldovos Respublikos pasiūlyti kandidatai arbitrai ir penki trečiųjų šalių piliečiai, kurie galėtų būti arbitražo kolegijos pirmininkais;

               (4)

               tikslinga nustatyti poziciją, kurios Sąjungos vardu turi būti laikomasi Asociacijos komitete prekybos klausimais dėl asmenų, galinčių būti arbitrais ginčų sprendimo procedūrose, sąrašo,

         PRIĖMĖ ŠĮ SPRENDIMĄ:
   1 straipsnis
   Pozicija, kurios Sąjungos vardu turi būti laikomasi Asociacijos komitete prekybos klausimais dėl asmenų, galinčių būti arbitrais ginčų sprendimo procedūrose, sąrašo sudarymo, grindžiama prie šio sprendimo pridėtu minėto komiteto sprendimo projektu.
   Neesminiams sprendimo projekto techniniams pakeitimams Sąjungos atstovai Asociacijos komitete prekybos klausimais gali pritarti be papildomo Tarybos sprendimo.
   2 straipsnis
   Priimtas Asociacijos komiteto prekybos klausimais sprendimas skelbiamas Europos Sąjungos oficialiajame leidinyje.
   3 straipsnis
   Šis sprendimas įsigalioja jo priėmimo dieną.

      Priimta Briuselyje 2016 m. gruodžio 12 d.

            Tarybos vardu

            Pirmininkė

         G. MATEČNÁ

      (1)  OL L 260, 2014 8 30, p. 4.

      PROJEKTAS
      ES IR MOLDOVOS RESPUBLIKOS ASOCIACIJOS KOMITETO PREKYBOS KLAUSIMAIS SPRENDIMAS Nr. …/2016
      … m. … … d.
      dėl arbitrų sąrašo, nurodyto Europos Sąjungos ir Europos atominės energijos bendrijos bei jų valstybių narių ir Moldovos Respublikos asociacijos susitarimo 404 straipsnio 1 dalyje, sudarymo
      ASOCIACIJOS KOMITETAS PREKYBOS KLAUSIMAIS,
      atsižvelgdamas į Europos Sąjungos ir Europos atominės energijos bendrijos bei jų valstybių narių ir Moldovos Respublikos asociacijos susitarimą, ypač į jo 404 straipsnio 1 dalį,
      kadangi:

                  (1)

                  Europos Sąjungos ir Europos atominės energijos bendrijos bei jų valstybių narių ir Moldovos Respublikos asociacijos susitarimas (1) (toliau – Susitarimas) įsigaliojo 2016 m. liepos 1 d.;

                  (2)

                  remiantis Susitarimo 404 straipsnio 1 dalimi pagal Susitarimo 438 straipsnio 4 dalį sudarytas Asociacijos komitetas prekybos klausimais ne vėliau kaip per šešis mėnesius po Susitarimo įsigaliojimo sudaro bent 15 asmenų, galinčių būti arbitrais ginčų sprendimo procedūrose, sąrašą,

            PRIĖMĖ ŠĮ SPRENDIMĄ:
      1 straipsnis
      Siekiant įgyvendinti Europos Sąjungos ir Europos atominės energijos bendrijos bei jų valstybių narių ir Moldovos Respublikos asociacijos susitarimo 404 straipsnio 1 dalį, asmenų, galinčių būti arbitrais ginčų sprendimo procedūrose, sąrašas sudaromas taip, kaip išdėstyta šio sprendimo priede.
      2 straipsnis
      Šis sprendimas įsigalioja jo priėmimo dieną.

         Priimta …

               Asociacijos komiteto prekybos klausimais vardu

               Pirmininkas

         (1)  ES OL L 260, 2014 8 30, p. 4.

         PRIEDAS
         SUSITARIMO 404 STRAIPSNIO 1 DALYJE NURODYTAS ARBITRŲ SĄRAŠAS
         Moldovos Respublikos pasiūlyti arbitrai

                     1.

                     Mihail BURUIANĂ

                     2.

                     Procop BURUIANĂ

                     3.

                     Octavian CAZAC

                     4.

                     Lilia GRIBINCEA

                     5.

                     Viorel RUSU

               Europos Sąjungos pasiūlyti arbitrai

                     1.

                     Jacques BOURGEOIS

                     2.

                     Claus–Dieter EHLERMANN

                     3.

                     Pieter Jan KUIJPER

                     4.

                     Giorgio SACERDOTI

                     5.

                     Ramon TORRENT

               Pirmininkai

                     1.

                     Leora BLUMBERG (Pietų Afrika)

                     2.

                     William DAVEY (Jungtinės Amerikos Valstijos)

                     3.

                     Merit JANOW (Jungtinės Amerikos Valstijos)

                     4.

                     Helge SELAND (Norvegija)

                     5.

                     David UNTERHALTER (Pietų Afrika)


title: 2006/426/EB: 2006 m. balandžio 27 d.  Tarybos sprendimas, dėl Europos bendrijos ir Bosnijos ir Hercegovinos susitarimo dėl oro susisiekimo paslaugų tam tikrų aspektų pasirašymo ir laikino taikymo

text:
22.6.2006

               LT

               Europos Sąjungos oficialusis leidinys

               L 169/47

         TARYBOS SPRENDIMAS
   2006 m. balandžio 27 d.
   dėl Europos bendrijos ir Bosnijos ir Hercegovinos susitarimo dėl oro susisiekimo paslaugų tam tikrų aspektų pasirašymo ir laikino taikymo
   (2006/426/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 80 straipsnio 2 dalį kartu su 300 straipsnio 2 dalies pirmos pastraipos pirmu sakiniu,
   atsižvelgdama į Komisijos pasiūlymą,
   kadangi:

               (1)

               2003 m. birželio 5 d. Taryba įgaliojo Komisiją pradėti derybas su trečiosiomis šalimis dėl galiojančių dvišalių susitarimų tam tikrų nuostatų pakeitimo susitarimu su Bendrija.

               (2)

               Komisija Bendrijos vardu vedė derybas dėl susitarimo su Bosnija ir Hercegovina dėl oro susisiekimo paslaugų tam tikrų aspektų (toliau – Susitarimas), laikydamasi mechanizmų ir nurodymų, numatytų Tarybos sprendimo, įgaliojančio Komisiją pradėti derybas su trečiosiomis šalimis dėl galiojančių dvišalių susitarimų tam tikrų nuostatų pakeitimo susitarimu su Bendrija, priede.

               (3)

               Atsižvelgiant į vėlesnį jo sudarymą, Susitarimas turėtų būti pasirašytas ir laikinai taikomas,

         NUSPRENDĖ:
   1 straipsnis
   Bendrijos vardu patvirtinamas Europos bendrijos ir Bosnijos ir Hercegovinos susitarimo dėl oro susisiekimo paslaugų tam tikrų aspektų pasirašymas, atsižvelgiant į minėto Susitarimo sudarymo.
   Susitarimo tekstas pridedamas prie šio sprendimo.
   2 straipsnis
   Tarybos pirmininkas įgaliojamas paskirti asmenį (-is), įgaliotą (-us) pasirašyti Susitarimą Bendrijos vardu, atsižvelgiant į tai, kad jis bus sudarytas vėliau.
   3 straipsnis
   Iki Susitarimo įsigaliojimo jis laikinai taikomas nuo pirmojo mėnesio po to, kai Šalys praneša viena kitai apie šiam tikslui skirtų procedūrų užbaigimą, pirmos dienos.
   4 straipsnis
   Tarybos pirmininkas įgaliojamas pateikti Susitarimo 8 straipsnio 1 dalyje numatytą pranešimą.

      Priimta Briuselyje, 2006 m. balandžio 27 d.

            Tarybos vardu

            Pirmininkė

         L. PROKOP

    ---documentbreak---

               22.6.2006

               LT

               Europos Sąjungos oficialusis leidinys

               L 169/48

         Europos bendrijos ir Bosnijos ir Hercegovinos
   SUSITARIMAS
   dėl oro susisiekimo paslaugų tam tikrų aspektų
   EUROPOS BENDRIJA
   ir
   BOSNIJA IR HERCEGOVINA
   (toliau – Šalys),
   PAŽYMĖDAMOS, kad dvišaliuose susitarimuose dėl oro susisiekimo paslaugų, sudarytuose tarp kelių Europos bendrijos valstybių narių ir Bosnijos ir Hercegovinos, yra nuostatų, prieštaraujančių Europos bendrijos teisei,
   PAŽYMĖDAMOS, kad Europos bendrija turi išskirtinę kompetenciją kelių aspektų, kurie gali būti įtraukti į Europos bendrijos valstybių narių ir trečiųjų šalių dvišalius susitarimus dėl oro susisiekimo paslaugų, atžvilgiu,
   PAŽYMĖDAMOS, kad pagal Europos bendrijos teisę Bendrijos oro vežėjai, įsisteigę valstybėje narėje, turi teisę be diskriminacijos naudotis oro maršrutais tarp Europos bendrijos valstybių narių ir trečiųjų šalių,
   ATSIŽVELGDAMOS į Europos bendrijos ir tam tikrų trečiųjų šalių susitarimus, numatančius galimybę tokių trečiųjų šalių nacionaliniams subjektams įgyti nuosavybes teises į oro vežėjų, turinčių pagal Europos bendrijos teisę išduotas licencijas, bendroves,
   PRIPAŽINDAMOS, kad Europos bendrijos valstybių narių bei Bosnijos ir Hercegovinos dvišalių susitarimų dėl oro susisiekimo paslaugų nuostatos, prieštaraujančios Europos bendrijos teisei, turi būti visiškai suderintos su Bendrijos teise, kad būtų sukurtas tvirtas teisinis pagrindas oro susisiekimo paslaugoms tarp Europos bendrijos bei Bosnijos ir Hercegovinos bei užtikrintas tokių oro susisiekimo paslaugų tęstinumas,
   PAŽYMĖDAMOS, kad Europos bendrija, dalyvaudama šiose derybose, nesiekia padidinti oro eismo tarp Europos bendrijos bei Bosnijos ir Hercegovinos masto, daryti poveikį pusiausvyrai tarp Bendrijos oro vežėjų bei Bosnijos ir Hercegovinos oro vežėjų, arba derėtis dėl esamų dvišalių susitarimų dėl oro susisiekimo paslaugų nuostatų, susijusių su skrydžių teisėmis, pakeitimų,
   SUSITARĖ:
   1 straipsnis
   Bendrosios nuostatos
   1.   Šiame susitarime „valstybės narės“ – Europos bendrijos valstybės narės.
   2.   Kiekviename iš I priede išvardytų susitarimų daroma nuoroda į valstybės narės, kuri yra to susitarimo šalis, nacionalinius subjektus, yra suprantama kaip nuoroda į Europos bendrijos valstybių narių nacionalinius subjektus.
   3.   Kiekviename iš I priede išvardytų susitarimų daroma nuoroda į valstybės narės, kuri yra to susitarimo šalis, oro vežėjus ar aviakompanijas, yra suprantama kaip nuoroda į tos valstybės narės paskirtus oro vežėjus ar aviakompanijas.
   2 straipsnis
   Valstybės narės paskyrimas
   1.   Šio straipsnio 2 ir 3 dalių nuostatos pakeičia atitinkamai II priedo a ir b punktuose išvardytų straipsnių atitinkamas nuostatas dėl atitinkamos valstybės narės oro vežėjo paskyrimo, Bosnijos ir Hercegovinos jam suteiktų įgaliojimų ar leidimų bei, atitinkamai, atsisakymo išduoti įgaliojimus ar leidimus oro vežėjui, jų atšaukimo, laikino galiojimo sustabdymo ar apribojimo.
   2.   Gavusi valstybės narės paskyrimo dokumentą, Bosnija ir Hercegovina kuo greičiau suteikia atitinkamus įgaliojimus ir leidimus, jeigu:

               i)

               oro vežėjas yra įsisteigęs pagal Europos bendrijos steigimo sutartį paskiriančiosios valstybės narės teritorijoje ir turi galiojančią licenciją oro susisiekimui vykdyti pagal Europos bendrijos teisę;

               ii)

               už vežėjo pažymėjimo išdavimą atsakinga valstybė narė vykdo ir užtikrina veiksmingą oro vežėjo veiklos kontrolę, ir paskyrimo dokumente yra aiškiai nurodyta atitinkama aviacijos institucija; ir

               iii)

               oro vežėją tiesiogiai arba jo kontrolinį akcijų paketą valdo ir toliau valdys bei nuolat veiksmingai kontroliuoja valstybės narės ir (arba) valstybių narių nacionaliniai subjektai, ir (arba) III priede išvardytos kitos valstybės ir (arba) tokių kitų valstybių nacionaliniai subjektai.

         3.   Bosnija ir Hercegovina gali atsisakyti išduoti, atšaukti, laikinai sustabdyti ar apriboti valstybės narės paskirto oro vežėjo įgaliojimus ar leidimus, jeigu:

               i)

               oro vežėjas nėra įsisteigęs pagal Europos bendrijos steigimo sutartį paskiriančiosios valstybės narės teritorijoje arba neturi galiojančios licencijos oro susisiekimui vykdyti pagal Europos bendrijos teisę;

               ii)

               už vežėjo pažymėjimo išdavimą atsakinga valstybė narė nevykdo ar neužtikrina veiksmingos oro vežėjo veiklos kontrolės, arba paskyrimo dokumente nėra aiškiai nurodyta atitinkama aviacijos institucija; arba

               iii)

               oro vežėjo tiesiogiai arba jo kontrolinio akcijų paketo nevaldo ir veiksmingai nekontroliuoja valstybės narės ir (arba) valstybių narių nacionaliniai subjektai, ir (arba) III priede išvardytos kitos valstybės ir (arba) tokių kitų valstybių nacionaliniai subjektai.

         Naudodamasi šioje dalyje nustatyta savo teise, Bosnija ir Hercegovina nediskriminuoja Bendrijos oro vežėjų dėl jų nacionalinės priklausomybės.
   3 straipsnis
   Teisės vykdyti veiklos kontrolę
   1.   Šio straipsnio 2 dalies nuostatos papildo II priedo c punkte išvardytus straipsnius.
   2.   Jeigu valstybė narė paskyrė oro vežėją, kurio veiklos kontrolę vykdo ir užtikrina kita valstybė narė, Bosnijos ir Hercegovinos teisės pagal oro vežėją paskyrusios valstybės narės bei Bosnijos ir Hercegovinos susitarimo saugą reglamentuojančias nuostatas taikomos ir tada, kai ta kita valstybė narė priima, įgyvendina ar užtikrina saugos standartus ir išduoda tam oro vežėjui leidimą vykdyti skrydžius.
   4 straipsnis
   Aviacinių degalų apmokestinimas
   1.   Šio straipsnio 2 dalies nuostatos papildo atitinkamas II priedo d punkte išvardytų straipsnių atitinkamas nuostatas.
   2.   Nepaisant jokių kitų priešingų nuostatų, nė viena II priedo d punkte išvardytų susitarimų nuostata nekliudo valstybei narei nustatyti mokesčius, rinkliavas, muitus ar mokesčius už degalus, jos teritorijoje tiekiamus naudoti Bosnijos ir Hercegovinos paskirto oro vežėjo orlaivyje, kai toks oro vežėjas vykdo skrydžius tarp vieno tos valstybės narės teritorijoje esančio punkto ir kito tos pačios arba kitos valstybės narės teritorijoje esančio punkto.
   5 straipsnis
   Vežimo Europos bendrijoje tarifai
   1.   Šio straipsnio 2 dalies nuostatos papildo II priedo e punkte išvardytus straipsnius.
   2.   Tarifams, kuriuos pagal I priede nurodytą susitarimą, kuriame yra II priedo e punkte nurodyta nuostata dėl vežimo vien Europos bendrijos teritorijoje, nustato Bosnijos ir Hercegovinos paskirtas (-i) oro vežėjas (-ai), taikoma Europos bendrijos teisė.
   6 straipsnis
   Susitarimo priedai
   Šio Susitarimo priedai yra neatskiriama jo dalis.
   7 straipsnis
   Peržiūra ir pakeitimas
   Šalys bet kuriuo metu abipusiu susitarimu gali peržiūrėti ar iš dalies pakeisti šį Susitarimą.
   8 straipsnis
   Įsigaliojimas ir laikinas taikymas
   1.   Šis Susitarimas įsigalioja, kai Šalys viena kitai raštu praneša apie šiam Susitarimui įsigalioti būtinų atitinkamų vidaus procedūrų užbaigimą.
   2.   Nepaisydamos 1 dalies, Šalys susitaria laikinai taikyti šį Susitarimą nuo kito mėnesio po to, kai Šalys viena kitai praneša apie šiam tikslui būtinų procedūrų užbaigimą, pirmos dienos.
   3.   Valstybių narių bei Bosnijos ir Hercegovinos susitarimai ir kiti dokumentai, kurie šio Susitarimo pasirašymo dieną dar nėra įsigalioję ir nėra laikinai taikomi, yra išvardyti I priedo b punkte. Šis Susitarimas taikomas visiems šiems susitarimams ir dokumentams, kai jie įsigalioja ar pradedami laikinai taikyti.
   9 straipsnis
   Nutraukimas
   1.   Jeigu I priede nurodytas susitarimas nutraukiamas, tuo pat metu netenka galios visos šio Susitarimo nuostatos, susijusios su atitinkamu I priede nurodytu susitarimu.
   2.   Jeigu nutraukiami visi I priede išvardyti susitarimai, tuo pat metu netenka galios ir šis Susitarimas.

      TAI PATVIRTINDAMI, toliau nurodyti tinkamai įgalioti atstovai pasirašė šį Susitarimą.
      Priimta Salzburge, du tūkstančiai šeštų metų gegužės mėnesio penktą drėną dviem egzemplioriais anglų, čekų, danų, estų, graikų, ispanų, italų, latvių, lenkų, lietuvių, maltiečių, olandų, portugalų, prancūzų, slovakų, slovėnų, suomių, švedų, vengrų, vokiečių ir bosnių kalbomis.

         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen
         Za Evropsku zajednicu
         За Европску заједниџу
         Za Europsku zajednicu

         Por Bosnia y Herzegovina
         Za Bosnu a Hercegovinu
         For Bosnien-Hercegovina
         Für Bosnien-Herzegowina
         Bosnia ja Hertsegoviina nimel
         Για τη Βοσνία-Ερζεγοβίνη
         For Bosnia and Herzegovina
         Pour la Bosnie-Herzégovine
         Per la Bosnia-Erzegovina
         Bosnijas un Hercegovinas vārdā
         Bosnijos ir Hercegovinos vardu
         Bosznia és Hercegovina részéről
         Għall-Bosnia u Herzegovina
         Voor Bosnië-Herzegovina
         W imieniu Bośni i Hercegowiny
         Pela Bósnia e Herzegovina
         Za Bosnu a Hercegovinu
         Za Bosno in Hercegovino
         Bosnia ja Hertsegovinan puolesta
         För Bosnien och Hercegovina
         Za Bosnu i Hercegovinu
         За Босну и Херцеговину
         Za Bosnu i Hercegovinu

   I PRIEDAS
   Šio susitarimo 1 straipsnyje minimų susitarimų sąrašas

               a)

               Bosnijos ir Hercegovinos bei Europos bendrijos valstybių narių susitarimai dėl oro susisiekimo paslaugų, kurie šio Susitarimo pasirašymo dieną yra sudaryti, pasirašyti ir (arba) laikinai taikomi:

                           —

                           Austrijos Federacinės Vyriausybės ir Bosnijos ir Hercegovinos Vyriausybės susitarimas dėl oro transporto, pasirašytas Sarajeve 1998 m. rugpjūčio 21 d. (toliau – Bosnijos ir Hercegovinos bei Austrijos susitarimas).
                           Paskutiniai pakeitimai padaryti Susitarimo memorandumu, priimtu Vienoje 1996 m. sausio 23 d.

                           —

                           Čekoslovakijos Respublikos ir Jugoslavijos Federacinės Liaudies Respublikos susitarimas dėl oro transporto, pasirašytas Belgrade 1956 m. vasario 28 d. (toliau – Bosnijos ir Hercegovinos bei Čekijos Respublikos susitarimas).

                           —

                           Vokietijos Federacinės Respublikos Vyriausybės ir Bosnijos ir Hercegovinos Respublikos Vyriausybės susitarimas dėl oro transporto, pasirašytas Bonoje 1995 m. gegužės 10 d. (toliau – Bosnijos ir Hercegovinos bei Vokietijos susitarimas).

                           —

                           Graikijos Respublikos Vyriausybės ir Bosnijos ir Hercegovinos Ministrų Tarybos susitarimas dėl oro transporto, pasirašytas Atėnuose 2004 m. gruodžio 2 d. (toliau – Bosnijos ir Hercegovinos bei Graikijos susitarimas).

                           —

                           Vengrijos Respublikos Vyriausybės ir Bosnijos ir Hercegovinos Ministrų Tarybos susitarimas dėl oro susisiekimo paslaugų, pasirašytas Budapešte 2004 m. balandžio 27 d. (toliau – Bosnijos ir Hercegovinos bei Vengrijos susitarimas).

                           —

                           Maltos Vyriausybės ir Jugoslavijos Socialistinės Federacinės Respublikos susitarimas dėl oro transporto, pasirašytas Romoje 1975 m. vasario 5 d. (toliau – Bosnijos ir Hercegovinos bei Maltos susitarimas).

                           —

                           Nyderlandų Karalystės ir Jugoslavijos Federacinės Liaudies Respublikos susitarimas dėl reguliaraus oro susisiekimo paslaugų, pasirašytas Belgrade 1957 m. kovo 13 d. (toliau – Bosnijos ir Hercegovinos bei Nyderlandų susitarimas).

                           —

                           Lenkijos Liaudies Respublikos ir Jugoslavijos Federacinės Liaudies Respublikos susitarimas dėl oro susisiekimo paslaugų, pasirašytas Varšuvoje 1955 m. lapkričio 14 d. (toliau – Bosnijos ir Hercegovinos bei Lenkijos susitarimas).

                           —

                           Slovėnijos Respublikos ir Bosnijos ir Hercegovinos Respublikos susitarimas dėl reguliaraus oro susisiekimo paslaugų, pasirašytas Sarajeve 1996 m. sausio 19 d. (toliau – Bosnijos ir Hercegovinos bei Slovėnijos susitarimas).

               b)

               Bosnijos ir Hercegovinos Vyriausybės bei Europos bendrijos valstybių narių parafuoti ar pasirašyti susitarimai ir kiti dokumentai dėl oro susisiekimo paslaugų, kurie dar neįsigaliojo ir nėra laikinai taikomi šio Susitarimo pasirašymo dieną:

                           —

                           Jungtinės Didžiosios Britanijos ir Šiaurės Airijos Karalystės Vyriausybės ir Bosnijos ir Hercegovinos Ministrų Tarybos susitarimas dėl oro susisiekimo paslaugų, parafuotas Londone 2003 m. kovo 14 d. (toliau – Bosnijos ir Hercegovinos bei JK susitarimas).
                           2003 m. kovo 14 d. Londone ir 2003 m. kovo 21 d. Sarajeve sudarytas Susitarimo memorandumas yra susitarimo dalis.

         II PRIEDAS
   Šio susitarimo I priede išvardytų ir 2–5 straipsniuose minimų susitarimų straipsnių sąrašas

               a)

               Valstybės narės paskyrimas:

                           —

                           Bosnijos ir Hercegovinos bei Austrijos susitarimo 3 straipsnio 5 dalis,

                           —

                           Bosnijos ir Hercegovinos bei Čekijos Respublikos susitarimo 2 straipsnis,

                           —

                           Bosnijos ir Hercegovinos bei Vokietijos susitarimo 3 straipsnio 4 dalis,

                           —

                           Bosnijos ir Hercegovinos bei Graikijos susitarimo 3 straipsnio 2 dalis,

                           —

                           Bosnijos ir Hercegovinos bei Vengrijos susitarimo 4 straipsnio 4 dalies a punktas,

                           —

                           Bosnijos ir Hercegovinos bei Maltos susitarimo 3 straipsnis,

                           —

                           Bosnijos ir Hercegovinos bei Lenkijos susitarimo 2 straipsnis,

                           —

                           Bosnijos ir Hercegovinos bei Slovėnijos susitarimo 3 straipsnio 4 dalis,

                           —

                           Bosnijos ir Hercegovinos bei JK susitarimo 4 straipsnis.

               b)

               Atsisakymas išduoti įgaliojimus ar leidimus, jų atšaukimas, laikinas galiojimo sustabdymas ar apribojimas:

                           —

                           Bosnijos ir Hercegovinos bei Austrijos susitarimo 4 straipsnio 1 dalies a punktas,

                           —

                           Bosnijos ir Hercegovinos bei Vokietijos susitarimo 4 straipsnis,

                           —

                           Bosnijos ir Hercegovinos bei Graikijos susitarimo 4 straipsnio 1 dalies a punktas,

                           —

                           Bosnijos ir Hercegovinos bei Vengrijos susitarimo 5 straipsnio 1 dalies a punkto i papunktis,

                           —

                           Bosnijos ir Hercegovinos bei Maltos susitarimo 4 straipsnis,

                           —

                           Bosnijos ir Hercegovinos bei Nyderlandų susitarimo 3 straipsnio 1 dalis,

                           —

                           Bosnijos ir Hercegovinos bei Slovėnijos susitarimo 4 straipsnio 1 dalies a punktas,

                           —

                           Bosnijos ir Hercegovinos bei JK susitarimo 5 straipsnis.

               c)

               Veiklos kontrolė:

                           —

                           Bosnijos ir Hercegovinos bei Graikijos susitarimo 7 straipsnis,

                           —

                           Bosnijos ir Hercegovinos bei Vengrijos susitarimo 16 straipsnis,

                           —

                           Bosnijos ir Hercegovinos bei JK susitarimo 14 straipsnis.

               d)

               Aviacinių degalų apmokestinimas:

                           —

                           Bosnijos ir Hercegovinos bei Austrijos susitarimo 7 straipsnis,

                           —

                           Bosnijos ir Hercegovinos bei Čekijos Respublikos susitarimo 6 straipsnis,

                           —

                           Bosnijos ir Hercegovinos bei Vokietijos susitarimo 6 straipsnis,

                           —

                           Bosnijos ir Hercegovinos bei Graikijos susitarimo 10 straipsnis,

                           —

                           Bosnijos ir Hercegovinos bei Vengrijos susitarimo 8 straipsnis,

                           —

                           Bosnijos ir Hercegovinos bei Maltos susitarimo 5 straipsnis,

                           —

                           Bosnijos ir Hercegovinos bei Nyderlandų susitarimo 9 straipsnis,

                           —

                           Bosnijos ir Hercegovinos bei Lenkijos susitarimo 6 straipsnis,

                           —

                           Bosnijos ir Hercegovinos bei Slovėnijos susitarimo 6 straipsnis,

                           —

                           Bosnijos ir Hercegovinos bei JK susitarimo 8 straipsnis.

               e)

               Vežimo Europos bendrijoje tarifai:

                           —

                           Bosnijos ir Hercegovinos bei Austrijos susitarimo 11 straipsnis,

                           —

                           Bosnijos ir Hercegovinos bei Čekijos Respublikos susitarimo 7 straipsnis,

                           —

                           Bosnijos ir Hercegovinos bei Vokietijos susitarimo 10 straipsnis,

                           —

                           Bosnijos ir Hercegovinos bei Graikijos susitarimo 13 straipsnis,

                           —

                           Bosnijos ir Hercegovinos bei Vengrijos susitarimo 11 straipsnis,

                           —

                           Bosnijos ir Hercegovinos bei Maltos susitarimo 9 straipsnis,

                           —

                           Bosnijos ir Hercegovinos bei Nyderlandų susitarimo 7 straipsnis,

                           —

                           Bosnijos ir Hercegovinos bei Lenkijos susitarimo 7 straipsnis,

                           —

                           Bosnijos ir Hercegovinos bei Slovėnijos susitarimo 13 straipsnis,

                           —

                           Bosnijos ir Hercegovinos bei JK susitarimo 7 straipsnis.

         III PRIEDAS
   Kitų šio Susitarimo 2 straipsnyje minimų valstybių sąrašas

               a)

               Islandijos Respublika (pagal Europos ekonominės erdvės susitarimą);

               b)

               Lichtenšteino Kunigaikštystė (pagal Europos ekonominės erdvės susitarimą);

               c)

               Norvegijos Karalystė (pagal Europos ekonominės erdvės susitarimą);

               d)

               Šveicarijos Konfederacija (pagal Europos bendrijos ir Šveicarijos Konfederacijos susitarimą dėl oro transporto).


title: 2012 m. birželio 25 d. Tarybos sprendimas 2012/332/BUSP, kuriuo iš dalies keičiami Bendrieji veiksmai 2005/889/BUSP dėl Europos Sąjungos pasienio pagalbos misijos Rafah perėjimo punktui (ES PPM Rafah) įsteigimo ir pratęsiamas jų galiojimo terminas

text:
26.6.2012

               LT

               Europos Sąjungos oficialusis leidinys

               L 165/71

         TARYBOS SPRENDIMAS 2012/332/BUSP
   2012 m. birželio 25 d.
   kuriuo iš dalies keičiami Bendrieji veiksmai 2005/889/BUSP dėl Europos Sąjungos pasienio pagalbos misijos Rafah perėjimo punktui (ES PPM Rafah) įsteigimo ir pratęsiamas jų galiojimo terminas
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 28 straipsnį, 42 straipsnio 4 dalį ir 43 straipsnio 2 dalį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2005 m. lapkričio 25 d. Taryba priėmė Bendruosius veiksmus 2005/889/BUSP (1);

               (2)

               2011 m. gruodžio 19 d. Taryba priėmė Sprendimą 2011/857/BUSP (2), kuriuo iš dalies keičiami Bendrieji veiksmai 2005/889/BUSP ir jų galiojimo terminas pratęsiamas iki 2012 m. birželio 30 d.;

               (3)

               2012 m. gegužės 4 d. Politinis ir saugumo komitetas rekomendavo pratęsti ES BAM Rafah 12 mėnesių;

               (4)

               ES BAM Rafah turėtų būti dar kartą pratęsta nuo 2012 m. liepos 1 d. iki 2013 m. birželio 30 d. remiantis dabartiniais jos įgaliojimais;

               (5)

               taip pat būtina nustatyti orientacinę finansavimo sumą, skirtą su ES BAM Rafah susijusioms išlaidoms padengti laikotarpiu nuo 2012 m. liepos 1 d. iki 2013 m. birželio 30 d.;

               (6)

               ES BAM Rafah bus vykdoma tokiomis aplinkybėmis, kurios gali pablogėti ir trukdyti siekti Europos Sąjungos sutarties 21 straipsnyje nustatytų Sąjungos išorės veiksmų tikslų,

         PRIĖMĖ ŠĮ SPRENDIMĄ:
   1 straipsnis
   Bendrieji veiksmai 2005/889/BUSP iš dalies keičiami taip:

               1)

               13 straipsnio 1 dalis papildoma šia pastraipa:
               „Orientacinė finansavimo suma, skirta su ES BAM Rafah susijusioms išlaidoms padengti laikotarpiu nuo 2012 m. liepos 1 d. iki 2013 m. birželio 30 d., yra 980 000 EUR.“;

               2)

               16 straipsnio antra pastraipa pakeičiama taip:
               „Jie nustoja galioti 2013 m. birželio 30 d.“

         2 straipsnis
   Šis sprendimas įsigalioja jo priėmimo dieną.
   Jis taikomas nuo 2012 m. liepos 1 d.

      Priimta Liuksemburge 2012 m. birželio 25 d.

            Tarybos vardu

            Pirmininkė

         C. ASHTON

      (1)  OL L 327, 2005 12 14, p. 28.

      (2)  OL L 338, 2011 12 21, p. 52.


title: 2012 m. liepos 23 d. Tarybos sprendimas 2012/486/BUSP dėl Bendradarbiavimo ginkluotės srityje jungtinės organizacijos ir Europos Sąjungos susitarimo dėl įslaptintos informacijos apsaugos pasirašymo ir sudarymo

text:
24.8.2012

               LT

               Europos Sąjungos oficialusis leidinys

               L 229/1

         TARYBOS SPRENDIMAS 2012/486/BUSP
   2012 m. liepos 23 d.
   dėl Bendradarbiavimo ginkluotės srityje jungtinės organizacijos ir Europos Sąjungos susitarimo dėl įslaptintos informacijos apsaugos pasirašymo ir sudarymo
   EUROPOS SĄJUNGOS TARYBA,
   atsižvelgdama į Europos Sąjungos sutartį ir ypač į jos 37 straipsnį kartu su Sutarties dėl Europos Sąjungos veikimo 218 straipsnio 5 dalimi ir 218 straipsnio 6 dalimi,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2009 m. birželio 15 d. posėdyje Taryba nusprendė įgalioti pirmininkaujančią valstybę narę pradėti derybas pagal Europos Sąjungos sutarties ankstesnį 24 straipsnį dėl Bendradarbiavimo ginkluotės srityje jungtinės organizacijos ir Europos Sąjungos susitarimo dėl informacijos saugumo;

               (2)

               gavusi šį įgaliojimą pradėti derybas, pirmininkaujanti valstybė narė vedė derybas dėl Bendradarbiavimo ginkluotės srityje jungtinės organizacijos ir Europos Sąjungos susitarimo dėl įslaptintos informacijos apsaugos;

               (3)

               Susitarimas turėtų būti patvirtintas,

         PRIĖMĖ ŠĮ SPRENDIMĄ:
   1 straipsnis
   Sąjungos vardu patvirtinamas Bendradarbiavimo ginkluotės srityje jungtinės organizacijos ir Europos Sąjungos susitarimas dėl įslaptintos informacijos apsaugos.
   Susitarimo tekstas pridedamas prie šio sprendimo.
   2 straipsnis
   Tarybos pirmininkas įgaliojamas paskirti asmenį (-is), įgaliotą (-us) pasirašyti Susitarimą, kad jis taptų privalomas Sąjungai.
   3 straipsnis
   Šis sprendimas įsigalioja jo priėmimo dieną.

      Priimta Briuselyje 2012 m. liepos 23 d.

            Tarybos vardu

            Pirmininkė

         C. ASHTON

    ---documentbreak---

               24.8.2012

               LT

               Europos Sąjungos oficialusis leidinys

               L 229/1

         VERTIMAS
   Bendradarbiavimo ginkluotės srityje jungtinės organizacijos ir Europos Sąjungos
   SUSITARIMAS
   dėl įslaptintos informacijos apsaugos
   Bendradarbiavimo ginkluotės srityje jungtinė organizacija (toliau – OCCAR)
   ir
   Europos Sąjunga (toliau – ES),
   toliau – Šalys,
   ATSIŽVELGDAMOS Į TAI, kad Šalys sutaria, jog reikėtų plėtoti tarpusavio konsultacijas ir bendradarbiavimą su saugumu susijusiais bendro intereso klausimais;
   PRIPAŽINDAMOS, KAD, siekiant visapusiškų ir veiksmingų konsultacijų bei bendradarbiavimo, gali būti reikalinga galimybė naudotis OCCAR ir ES įslaptinta informacija, taip pat Šalims keistis įslaptinta informacija;
   SUPRASDAMOS, kad tokiam naudojimuisi ir keitimuisi įslaptinta informacija reikalingos atitinkamos saugumo priemonės;
   ATSIŽVELGDAMOS Į TAI, kad 2009 m. gegužės 18 d. Taryba patvirtino Europos gynybos agentūros valdančiosios tarybos rekomendaciją toliau rengti ES ir OCCAR saugumo susitarimą, kad jis būtų parengtas laiku, jog būtų galima patvirtinti EGA ir OCCAR administracinį susitarimą;
   PAŽYMĖDAMA, kad OCCAR stebėtojų taryba įgaliojo OCCAR vykdomosios administracijos (VA) direktorių sudaryti tokį saugumo susitarimą;
   PAŽYMĖDAMA, kad 2009 m. birželio 15 d. Taryba įgaliojo pirmininkaujančią valstybę narę pradėti derybas su OCCAR siekiant sudaryti informacijos saugumo susitarimą,
   SUSITARĖ:
   1 straipsnis
   OCCAR ir ES susitarimas dėl įslaptintos informacijos apsaugos (toliau – Susitarimas) taikomas bet kurios formos įslaptintai informacijai, kurią Šalys viena kitai teikia ar kuria keičiasi.
   2 straipsnis
   Šiame Susitarime „įslaptinta informacija“ – informacija (t. y. žinios, kurios gali būti perduodamos bet kuria forma), dokumentas ar medžiaga, kurią, kaip nustatyta vienos iš Šalių, reikia saugoti nuo neleistino atskleidimo, kuris galėtų padaryti įvairaus lygio žalos, pakenkti ar turėti neigiamos įtakos OCCAR ar ES arba vienos ar daugiau jų atitinkamų valstybių narių interesams, ir kuriai yra suteikta slaptumo žyma.
   3 straipsnis
   ES institucijos ir subjektai, kuriems taikomas šis Susitarimas, yra: Europos Vadovų Taryba, Europos Sąjungos Taryba (toliau – Taryba), Tarybos generalinis sekretoriatas, Sąjungos vyriausiasis įgaliotinis užsienio reikalams ir saugumo politikai, Europos Komisija ir Europos išorės veiksmų tarnyba (toliau – EIVT). Šiame Susitarime šios institucijos ir subjektai toliau vadinami „ES“.
   4 straipsnis
   1.   Viena Šalis (teikiančioji Šalis) gali atskleisti arba perduoti įslaptintą informaciją kitai Šaliai (gaunančiajai Šaliai) laikantis informacijos rengėjo kontrolės principo.
   2.   Įgyvendinant 1 dalį neleidžiamas informacijos perdavimas be atskiro leidimo, išskyrus atvejus, kai Šalys susitaria dėl tam tikrų kategorijų informacijai taikomos jų veiklos reikalavimus atitinkančios tvarkos.
   5 straipsnis
   Abi Šalys ir šio Susitarimo 3 straipsnyje nurodyti jų subjektai užtikrina, kad turėtų įdiegtą saugumo sistemą ir saugumo priemones, atitinkančias jų atitinkamuose saugumą reglamentuojančiuose taisyklėse ir teisės aktuose nustatytus pagrindinius principus bei būtiniausius saugumo standartus ir numatytas priemonėse, kurios turi būti nustatytos remiantis 12 straipsniu, kad būtų užtikrinta, jog įslaptintai informacijai, kuri teikiama ar kuria keičiamasi pagal šį Susitarimą, būtų taikoma lygiaverčio lygio apsauga.
   6 straipsnis
   1.   Įslaptinta informacija žymima taip:

               a)

               OCCAR įslaptinta informacija žymima OCCAR SECRET, OCCAR CONFIDENTIAL arba OCCAR RESTRICTED žymomis;

               b)

               ES įslaptinta informacija žymima SECRET UE/EU SECRET, CONFIDENTIEL UE/EU CONFIDENTIAL arba RESTREINT UE/EU RESTRICTED žymomis.

         2.   Atitinkamos slaptumo žymos yra:

               OCCAR

               Europos Sąjungoje

               OCCAR SECRET

               SECRET UE/EU SECRET

               OCCAR CONFIDENTIAL

               CONFIDENTIEL UE/EU CONFIDENTIAL

               OCCAR RESTRICTED

               RESTREINT UE/EU RESTRICTED

         7 straipsnis
   1.   Kiekviena Šalis:

               a)

               saugo kitos Šalies pagal šį Susitarimą pateiktą ar su kita Šalimi pasikeistą įslaptintą informaciją nuo neleistino atskleidimo, praradimo arba saugumo pažeidimo;

               b)

               užtikrina, kad būtų išlaikyta teikiančiosios Šalies nustatyta įslaptintos informacijos, kuri pateikiama arba kuria keičiamasi pagal šį Susitarimą, slaptumo žyma. Gaunančioji Šalis saugo įslaptintą informaciją ne mažiau griežtai nei jos pačios saugumą reglamentuojančiose taisyklėse ir teisės aktuose numatyta saugoti lygiaverte slaptumo žyma pažymėtą informaciją ar medžiagą, kaip nurodyta 6 straipsnyje;

               c)

               užtikrina, kad iš kitos Šalies gautos įslaptintos informacijos slaptumo žymos laipsnis nebūtų sumažintas arba ji nebūtų išslaptinta negavus išankstinio rašytinio tos Šalies sutikimo;

               d)

               nenaudoja tokios įslaptintos informacijos kitais tikslais nei tie, kuriuos nustatė informacijos rengėjas, arba tie, kuriais informacija teikiama arba ja keičiamasi;

               e)

               leidžia susipažinti su įslaptinta informacija tik tiems asmenims, kuriems būtina ją žinoti, kad jie galėtų vykdyti savo oficialias pareigas, o jei jiems reikia susipažinti su CONFIDENTIEL UE/EU CONFIDENTIAL ar OCCAR CONFIDENTIAL arba su SECRET UE/EU SECRET ar OCCAR SECRET informacija – tik jei buvo atliktas jų patikimumo patikrinimas pagal gaunančiosios Šalies saugumą reglamentuojančias taisykles ir teisės aktus; ir

               f)

               užtikrina, kad visi asmenys, galintys susipažinti su įslaptinta informacija, būtų informuoti apie savo pareigą apsaugoti informaciją pagal taikomas saugumą reglamentuojančias taisykles ir teisės aktus.

         2.   ES be OCCAR išankstinio rašytinio sutikimo neatskleidžia pagal šį Susitarimą OCCAR pateiktos įslaptintos informacijos trečiosioms Šalims ar kuriai nors 3 straipsnyje nepaminėtai ES institucijai ar subjektui.
   OCCAR be ES išankstinio rašytinio sutikimo neatskleidžia pagal šį Susitarimą ES pateiktos informacijos trečiosioms šalims. Duoti tokį sutikimą vieningai nusprendžia Taryba.
   8 straipsnis
   1.   Šalys užtikrina, kad visų asmenų, kuriems vykdant jų oficialias pareigas yra būtina naudotis įslaptinta informacija, kuri teikiama arba kuria keičiamasi pagal šį Susitarimą, arba kurie dėl jų pareigų ar funkcijų gali turėti galimybę ja naudotis, patikimumas būtų atitinkamai patikrintas prieš suteikiant jiems galimybę naudotis įslaptinta informacija, pažymėta slaptumo žymomis CONFIDENTIEL UE/EU CONFIDENTIAL ar OCCAR CONFIDENTIAL arba SECRET UE/EU SECRET ar OCCAR SECRET.
   2.   Patikimumo patikrinimo procedūrų tikslas yra nustatyti, ar asmeniui, atsižvelgiant į jo lojalumą ir patikimumą, gali būti suteikiama prieiga prie įslaptintos informacijos.
   9 straipsnis
   Šalys teikia savitarpio pagalbą, susijusią su įslaptintos informacijos, kuri teikiama ar kuria keičiamasi pagal šį Susitarimą, saugumu. 12 straipsnyje nurodytos institucijos konsultuojasi tarpusavyje saugumo klausimais ir vykdo vertinimo vizitus, kad įvertintų jų atitinkamai kompetencijai priklausančių saugumo priemonių, skirtų tokios informacijos apsaugai, veiksmingumą.
   10 straipsnis
   1.   Šiame Susitarime:

               a)

               ES atveju visa korespondencija siunčiama Tarybos vyriausiajam registracijos padalinio pareigūnui, kuris pagal 2 dalį persiunčia ją valstybėms narėms ir 3 straipsnyje nurodytiems subjektams.

               b)

               OCCAR atveju visa korespondencija siunčiama OCCAR VA registracijos kontrolės pareigūnui, kuris pagal 2 dalį prireikus persiunčia ją atitinkamiems OCCAR VA įslaptintos informacijos registrams.

         2.   Išimtiniais atvejais iš vienos Šalies gauta korespondencija, kuria gali naudotis tik tam tikri tos Šalies kompetentingi pareigūnai, organai ar tarnybos, dėl darbinių priežasčių gali būti adresuojama ir prieinama tik tam tikriems kitos Šalies kompetentingiems pareigūnams, organams ar tarnyboms, kurie yra teikiančiosios Šalies konkrečiai nurodyti gavėjais, atsižvelgiant į jų kompetenciją ir laikantis principo „būtina žinoti“.
   Europos Sąjungos atveju tokia korespondencija perduodama atitinkamai per Tarybos vyriausiąjį registracijos padalinio pareigūną, Europos Komisijos vyriausiąjį registracijos padalinio pareigūną ar EIVT vyriausiąjį registracijos padalinio pareigūną.
   OCCAR atveju tokia korespondencija perduodama per OCCAR VA registracijos kontrolės pareigūną.
   3.   Visa įslaptinta informacija perduodama Šalių saugumo institucijų sutartais kanalais.
   4.   Elektroninėmis priemonėmis perduodama įslaptinta informacija šifruojama pagal teikiančiosios Šalies reikalavimus, išdėstytus jos saugumą reglamentuojančiose taisyklėse ir teisės aktuose. Šalių vidaus tinkluose perduodant, saugant ir tvarkant įslaptintą informaciją laikomasi teikiančiosios Šalies reikalavimų.
   11 straipsnis
   OCCAR VA direktorius prižiūri, kaip šį Susitarimą įgyvendina OCCAR. Sąjungos vyriausiasis įgaliotinis užsienio reikalams ir saugumo politikai, už saugumo klausimus atsakingas Europos Komisijos narys ir Tarybas generalinis sekretorius prižiūri, kaip šį Susitarimą įgyvendina ES.
   12 straipsnis
   1.   Šiam Susitarimui įgyvendinti 2, 3, 4 ir 5 dalyse nurodytos keturios institucijos nustato saugumo priemones, nustatančias šiame Susitarime numatytam įslaptintos informacijos perdavimui, abipusei apsaugai ir vizitams taikomus standartus.
   2.   OCCAR VA saugumo padalinys, laikydamasis OCCAR VA direktoriaus nurodymų ir jo vardu, veikdamas OCCAR vardu ir jai vadovaujant, laikydamasis OCCAR saugumą reglamentuojančių taisyklių ir teisės aktų parengia įslaptintos informacijos, kuri OCCAR teikiama pagal šį Susitarimą, apsaugai skirtas saugumo priemones.
   3.   Tarybos generalinio sekretoriato Saugumo tarnyba, laikydamasi Tarybos generalinio sekretoriaus nurodymų ir jo vardu, veikdama Tarybos vardu ir jai vadovaujant, laikydamasi Tarybos saugumo taisyklių parengia įslaptintos informacijos, kuri Europos Sąjungai teikiama pagal šį Susitarimą, apsaugai skirtas saugumo priemones.
   4.   Europos Komisijos Saugumo direktoratas, veikdamas vadovaujant už saugumo klausimus atsakingam Europos Komisijos nariui, laikydamasi Komisijos saugumo nuostatų parengia įslaptintos informacijos, kuri teikiama pagal šį Susitarimą, apsaugai Europos Komisijoje ir jos patalpose skirtas saugumo priemones.
   5.   Europos išorės veiksmų tarnybos Saugumo direktoratas, veikdamas vadovaujant Sąjungos vyriausiajam įgaliotiniui užsienio reikalams ir saugumo politikai, laikydamasis EIVT saugumo taisyklių parengia įslaptintos informacijos, kuri teikiama pagal šį Susitarimą, apsaugai EIVT ir jos patalpose skirtas saugumo priemones.
   6.   ES atveju 1 dalyje nurodytas saugumo priemones tvirtina Tarybos Saugumo komitetas.
   7.   OCCAR atveju 1 dalyje nurodytas saugumo priemones tvirtina OCCAR Saugumo komitetas.
   13 straipsnis
   Saugumo pažeidimo, dėl kurio prarandama iš teikiančiosios Šalies gauta įslaptinta informacija arba pažeidžiamas jos saugumas, arba įtarimo, kad tokia įslaptinta informacija buvo atskleista leidimo neturintiems asmenims, atveju gaunančioji Šalis nedelsdama praneša apie tai teikiančiajai Šaliai.
   Gaunančioji Šalis (prireikus padedant teikiančiajai Šaliai) nedelsdama atlieka tyrimą laikydamasi įslaptintos informacijos apsaugą reglamentuojančių savo saugumo taisyklių ir teisės aktų. Gaunančioji Šalis informuoja teikiančiąją Šalį apie aplinkybes, priemones, kurių imtasi, ir tyrimo rezultatus iš karto, kai tik tai gali būti padaryta, ir apie ištaisomuosius veiksmus, kurių imtasi siekiant užkirsti kelią kitiems tokiems įvykiams. 12 straipsnyje nurodytos institucijos gali nustatyti tam skirtas procedūras.
   14 straipsnis
   Kiekviena Šalis padengia savo išlaidas, patirtas įgyvendinant šį Susitarimą.
   15 straipsnis
   Prieš Šalims viena kitai teikiant įslaptintą informaciją arba ja keičiantis pagal šį Susitarimą, 12 straipsnyje nurodytos atsakingos saugumo institucijos sutaria, kad gaunančioji Šalis gali apsaugoti tą informaciją ir užtikrinti jos saugumą nepažeisdama priemonių, kurios turi būti priimtos pagal tą straipsnį.
   16 straipsnis
   Šis Susitarimas nekliudo Šalims sudaryti kitų susitarimų, susijusių su įslaptintos informacijos teikimu ar keitimusi ja, jei tokie susitarimai neprieštarauja šio Susitarimo nuostatoms.
   17 straipsnis
   Visi OCCAR ir ES ginčai, kylantys aiškinant ar taikant šį Susitarimą, sprendžiami Šalių derybų keliu. Laukdamos, kol bus išspręsti ginčai, Šalys toliau vykdo visas šiame Susitarime numatytas savo pareigas.
   18 straipsnis
   1.   Šis Susitarimas įsigalioja tą dieną, kai Šalys jį pasirašo.
   2.   Kiekviena Šalis praneša kitai Šaliai apie jos taisyklių ir teisės aktų pakeitimus, kurie galėtų turėti įtakos šiame Susitarime nurodytos įslaptintos informacijos apsaugai.
   3.   Bet kurios Šalies prašymu šis Susitarimas gali būti peržiūrėtas siekiant apsvarstyti galimus pakeitimus. Jis peržiūrimas tuo atveju, kai ES nare nesanti valstybė tampa OCCAR nare.
   4.   Visi šio Susitarimo pakeitimai daromi tik raštu ir kiekviena šio Susitarimo Šalis juos pasirašo.
   19 straipsnis
   Šis Susitarimas sudaromas neribotam laikui. Viena Šalis gali jį denonsuoti pateikdama kitai Šaliai rašytinį denonsavimo pranešimą. Toks denonsavimas įsigalioja praėjus šešiems mėnesiams nuo dienos, kurią kita Šalis gauna pranešimą, tačiau jis neturi poveikio įsipareigojimams, jau kilusiems pagal šio Susitarimo nuostatas. Visų pirma visa įslaptinta informacija, kuri buvo pateikta arba kuria buvo pasikeista pagal šį Susitarimą, toliau saugoma laikantis šiame Susitarime išdėstytų nuostatų.

      Tai patvirtindami, toliau nurodyti tinkamai įgalioti asmenys pasirašė šį Susitarimą.
      Priimta du tūkstančiai dvyliktųjų metų liepos dvidešimt septintą dieną Briuselyje dviem egzemplioriais, kurių kiekvienas sudarytas anglų kalba.

         OCCAR vardu

         Europos Sąjungos vardu


title: 2010/29/: 2010 m. sausio 18 d. Tarybos sprendimas dėl Regionų komiteto narių ir pakaitinių narių skyrimo laikotarpiui nuo 2010 m. sausio 26 d. iki  2015 m. sausio 25 d.

text:
19.1.2010

               LT XM XM

               Europos Sąjungos oficialusis leidinys

               L 12/11

         TARYBOS SPRENDIMAS
   2010 m. sausio 18 d.
   dėl Regionų komiteto narių ir pakaitinių narių skyrimo laikotarpiui nuo 2010 m. sausio 26 d. iki 2015 m. sausio 25 d.
   (2010/29/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 300 straipsnio 3 dalį ir 305 straipsnį, siejant su Protokolo dėl pereinamojo laikotarpio nuostatų, pridėto prie Europos Sąjungos sutarties ir Sutarties dėl Europos Sąjungos veikimo, 8 straipsniu,
   atsižvelgdama į visų valstybių narių pasiūlymus,
   kadangi:

               (1)

               Sutarties dėl Europos Sąjungos veikimo 300 straipsnio 3 dalyje numatyta sąlyga, kad Regionų komiteto nariai arba pakaitiniai nariai, būdami regionų ar vietos valdžios atstovai, turėtų regiono arba vietos valdžios rinkėjų mandatą arba būtų politiškai atskaitingi išrinktai asamblėjai.

               (2)

               Sutarties dėl Europos Sąjungos veikimo 305 straipsnyje numatyta, kad Komiteto nariai ir tiek pat pakaitinių narių Tarybos skiriami penkeriems metams pagal kiekvienos valstybės narės pateiktus pasiūlymus.

               (3)

               Protokolo dėl pereinamojo laikotarpio nuostatų 8 straipsnyje nustatytas Regionų komiteto narių paskirstymas.

               (4)

               Kadangi Regionų komiteto narių ir pakaitinių narių kadencija baigiasi 2010 m. sausio 25 d., turėtų būti paskirti nauji Regionų komiteto nariai ir pakaitiniai nariai.

               (5)

               2009 m. gruodžio 22 d. Taryba priėmė pasiūlymus dėl narių ir pakaitinių narių skyrimo, pateiktus Belgijos, Bulgarijos, Čekijos, Danijos, Estijos, Graikijos, Ispanijos, Prancūzijos, Italijos, Kipro, Latvijos, Lietuvos, Liuksemburgo, Vengrijos, Maltos, Nyderlandų, Austrijos, Lenkijos, Portugalijos, Rumunijos, Slovėnijos, Slovakijos, Suomijos, Švedijos ir Jungtinės Karalystės Vyriausybių, ir patvirtino Vokietijos Vyriausybės pateiktą 24 narių ir 23 pakaitinių narių sąrašą (1).

               (6)

               Šiuo metu į Regionų komitetą reikėtų paskirti Airijos Vyriausybės pasiūlytus narius ir pakaitinius narius bei Vokietijos Vyriausybės pasiūlytą vieną pakaitinį narį,

         PRIĖMĖ ŠĮ SPRENDIMĄ:
   1 straipsnis
   Laikotarpiui nuo 2010 m. sausio 26 d. iki 2015 m. sausio 25 d. Regionų komiteto:

               —

               nariais skiriami I priede pagal valstybes nares išvardyti asmenys,

               —

               pakaitiniais nariais skiriami II priede pagal valstybes nares išvardyti asmenys.

         2 straipsnis
   Šis sprendimas skelbiamas Europos Sąjungos oficialiajame leidinyje.
   Jis įsigalioja jo priėmimo dieną.

      Priimta Briuselyje 2010 m. sausio 18 d.

            Tarybos vardu

            Pirmininke

         E. ESPINOSA

      (1)  OL L 348, 2009 12 29, p. 22.

      ПРИЛОЖЕНИЕ I - ANEXO I - PŘÍLOHA I - BILAG I - ANHANG I - I LISA - ΠΑΡΑΡΤΗΜΑ Ι - ANNEX I - ANNEXE I - ALLEGATO I - I PIELIKUMS - I PRIEDAS - I. MELLÉKLET - ANNESS I - BIJLAGE I - ZAŁĄCZNIK I - ANEXO I - ANEXA I - PRÍLOHA I - PRILOGA I - LIITE I - BILAGA I
      Членове / Miembros / Členové / Medlemmer / Mitglieder / Liikmed / Μέλη / Members / Membres / Membri / Locekļi / Nariai / Tagok / Membri / Leden / Członkowie / Membros / Membri / Členovia / Člani / Jäsenet / Ledamöter

         IRELAND

                  Mr Gerry BREEN

                     Member of Dublin City Council and Dublin Regional Authority

                  Ms Constance HANNIFFY

                     Member of Offaly County Council and Midland Regional Authority

                  Mr Denis LANDY

                     Member of South Tipperary County Council and South East Regional Authority

                  Mr Declan MCDONNELL

                     Member of Galway City Council and West Regional Authority

                  Mr Patrick MCGOWAN

                     Member of Donegal County Council and Border Regional Authority

                  Mr Brian MEANEY

                     Member of Clare County Council and Mid-West Regional Authority

                  Ms Michelle MULHERIN

                     Member of Mayo County Council and West Regional Authority

                  Mr Paul O’DONOGHUE

                     Member of Kerry County Council and South West Regional Authority

                  Ms Fiona O’LOUGHLIN

                     Member of Kildare County Council and Mid-East Regional Authority

      ПРИЛОЖЕНИЕ II - ANEXO II - PŘÍLOHA II - BILAG II - ANHANG II - II LISA - ΠΑΡΑΡΤΗΜΑ IΙ - ANNEX II - ANNEXE II - ALLEGATO II - II PIELIKUMS - II PRIEDAS - II. MELLÉKLET - ANNESS II - BIJLAGE II - ZAŁĄCZNIK II - ANEXO II - ANEXA II - PRÍLOHA II - PRILOGA II - LIITE II - BILAGA II
      Заместник-членове / Suplentes / Náhradníci / Suppleanter / Stellvertreter / Asendusliikmed / Αναπληρωτές / Alternates / Suppléants / Supplenti / Aizstājēji / Pakaitiniai nariai / Póttagok / Supplenti / Plaatsvervangers / Zastępcy / Suplentes / Supleanți / Náhradníci / Nadomestni člani / Varajäsenet / Suppleanter

         DEUTSCHLAND

      Herr Gustav BERGEMANN

         Mitglied des Thüringer Landtags

         IRELAND

                  Mr Terry BRENNAN

                     Member of Louth County Council

                  Ms Maria BYRNE

                     Member of Limerick City Council

                  Ms Mary FREEHILL

                     Member of Dublin City Council

                  Mr John LAHART

                     Member of South Dublin County Council

                  Mr Michael MCGREAL

                     Member of Roscommon County Council

                  Mr Niall MCNELIS

                     Member of Galway City Council

                  Mr John PENDER

                     Member of Carlow County Council

                  Ms Mary SHIELDS

                     Member of Cork City Council

                  Mr Barney STEELE

                     Member of Longford County Council


title: 1986 m. rugsėjo 15 d. Tarybos sprendimas dėl Europos ekonominės bendrijos ir Norvegijos Karalystės susitarimų dėl žemės ūkio ir žuvininkystės sudarymo pasikeičiant raštais

text:
Svarbus teisinis pranešimas

|

31986D0557

Oficialusis leidinys L 328 , 22/11/1986 p. 0076 - 0076

		Tarybos sprendimas1986 m. rugsėjo 15 d.dėl Europos ekonominės bendrijos ir Norvegijos Karalystės susitarimų dėl žemės ūkio ir žuvininkystės sudarymo pasikeičiant raštais(86/557/EEB)EUROPOS BENDRIJŲ TARYBA,atsižvelgdama į Europos ekonominės bendrijos steigimo sutartį, ypač į jos 113 straipsnį,atsižvelgdama į Komisijos rekomendaciją,kadangi, atsižvelgiant į Ispanijos Karalystės ir Portugalijos Respublikos stojimą į Bendriją, būtina patvirtinti Europos ekonominės bendrijos ir Norvegijos Karalystės susitarimą pasikeičiant raštais dėl žemės ūkio ir žuvininkystės,NUSPRENDĖ:1 straipsnisBendrijos vardu patvirtinami Europos ekonominės bendrijos ir Norvegijos Karalystės susitarimai pasikeičiant raštais dėl žemės ūkio ir žuvininkystės,Susitarimo pasikeičiant raštais tekstas pridedamas prie šio sprendimo.2 straipsnisTarybos pirmininkas įgaliojamas paskirti asmenį, kuriam suteikiama teisė pasirašyti Bendriją įpareigojantį susitarimą.Priimta Briuselyje, 1986 m. rugsėjo 15 d.Tarybos varduPirmininkasG. Howe--------------------------------------------------


title: 1998 m. kovo 23 d. Tarybos sprendimas dėl Europos bendrijos 1982 m. gruodžio 10 d. Jungtinių Tautų jūrų teisės konvencijos ir 1994 m. liepos 28 d. Susitarimo, susijusio su jos XI dalies įgyvendinimu, patvirtinimo

text:
Svarbus teisinis pranešimas

|

31998D0392

Oficialusis leidinys L 179 , 23/06/1998 p. 0001 - 0002

		Tarybos sprendimas1998 m. kovo 23 d.dėl Europos bendrijos 1982 m. gruodžio 10 d. Jungtinių Tautų jūrų teisės konvencijos ir 1994 m. liepos 28 d. Susitarimo, susijusio su jos XI dalies įgyvendinimu, patvirtinimo(98/392/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 43, 113 straipsnius ir 130s straipsnio 1 dalį, kartu su 228 straipsnio 2 dalies pirmuoju sakiniu ir 228 straipsnio 3 dalies antrąja pastraipa,atsižvelgdama į Komisijos pasiūlymą [1],atsižvelgdama į Europos Parlamento sutikimą [2]kadangi Europos bendrija pasirašė Jungtinių Tautų jūrų teisės konvenciją (toliau – Konvencija) ir Susitarimą, susijusį su jos XI dalies įgyvendinimu (toliau – Susitarimas);kadangi ir Konvencija, ir Susitarimas įsigaliojo, o dauguma Bendrijos valstybių narių yra jų šalys; kadangi kitose valstybėse narėse vyksta ratifikavimo procesas;kadangi buvo įvykdytos sąlygos, įgalinančios Bendriją deponuoti oficialaus patvirtinimo dokumentą, numatytą Konvencijos IX priedo 3 straipsnyje ir nurodytą Susitarimo 4 straipsnio 4 dalyje;kadangi nuo 1994 m. lapkričio 16 d. Bendrija laikinai taikė Susitarimą ir Konvencijos XI dalį, o šiuo metu ji yra Tarptautinės jūrų dugno institucijos laikinoji narė;kadangi reikia patvirtinti Konvenciją ir Susitarimą, kad Bendrija taptų jų šalimi savo kompetencijos ribose;kadangi, deponuodama oficialaus patvirtinimo dokumentą Bendrija privalo deponuoti deklaraciją, nurodančią klausimus, kuriuos reglamentuoja Konvencija ir Susitarimas ir kurių atžvilgiu valstybės narės perdavė jai kompetenciją, ir deklaraciją pagal Konvencijos 310 straipsnį;kadangi šioje stadijoje Bendrija atsisako pasirinkti konkrečią ginčų sprendimo tvarką, numatytą Konvencijos 287 straipsnyje; kadangi vis dėlto šis sprendimas bus iš naujo nagrinėjamas po tam tikro nurodyto laikotarpio;kadangi Bendrija ir jos valstybės narės dalyvauja Tarptautinės jūrų dugno institucijos darbe ir dėl šios priežasties privalo koordinuoti pareigas, kurias jos atlieka šioje organizacijoje,PRIĖMĖ ŠĮ SPRENDIMĄ:1 straipsnis1. Europos bendrijos vardu patvirtinama Jungtinių Tautų jūrų teisės konvencija ir Susitarimas, susijęs su jos XI dalies įgyvendinimu.2. Konvencijos ir Susitarimo tekstai pateikiami I priede.3. Bendrijos oficialaus patvirtinimo dokumentas, pateikiamas II priede, deponuojamas Jungtinių Tautų Generaliniam Sekretoriui. Jis apima Konvencijos 310 straipsnyje numatytą deklaraciją ir deklaraciją dėl kompetencijos.2 straipsnisBendrija ir valstybės narės koordinuoja pareigas, kurias jos užima Tarptautinės jūrų dugno institucijos organuose III priede nustatyta tvarka.3 straipsnisTarybos pirmininkas įgaliojamas paskirti asmenį, įgaliotą deponuoti oficialaus patvirtinimo dokumentą ir taip įpareigoti Bendriją.Šis sprendimas paskelbiamas Europos Bendrijų oficialiajame leidinyje.Priimta Briuselyje, 1998 m. kovo 23 d.Tarybos varduPirmininkasM. Meacher[1] OL C 155, 1997 5 23, p. 1.[2] OL C 325, 1997 10 27, p. 14.--------------------------------------------------


title: 2011/660/: 2011 m. spalio 3 d. Tarybos sprendimas dėl Regionų komiteto Lenkijai atstovaujančių šešių narių ir Lenkijai atstovaujančių šešių pakaitinių narių skyrimo

text:
7.10.2011

               LT

               Europos Sąjungos oficialusis leidinys

               L 263/17

         TARYBOS SPRENDIMAS
   2011 m. spalio 3 d.
   dėl Regionų komiteto Lenkijai atstovaujančių šešių narių ir Lenkijai atstovaujančių šešių pakaitinių narių skyrimo
   (2011/660/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 305 straipsnį,
   atsižvelgdama į Lenkijos Vyriausybės pasiūlymą,
   kadangi:

               (1)

               2009 m. gruodžio 22 d. ir 2010 m. sausio 18 d. Taryba priėmė sprendimus 2009/1014/ES (1) ir 2010/29/ES (2) dėl Regionų komiteto narių ir pakaitinių narių skyrimo laikotarpiui nuo 2010 m. sausio 26 d. iki 2015 m. sausio 25 d.;

               (2)

               pasibaigus Jacek CZERNIAK, Konstanty DOMBROWICZ, Marcin JABŁOŃSKI, Witold KROCHMAL, Marek NAWARA ir Bogusław ŚMIGIELSKI kadencijai tapo laisvos Regionų komiteto šešių narių vietos. Pasibaigus Jan DZIUBIŃSKI, Władysław HUSEJKO, Tadeusz KOWALCZYK, Andrzej MATUSIEWICZ ir Robert SOSZYŃSKI kadencijai tapo laisvos penkių pakaitinių narių vietos. Pawel ADAMOWICZ paskyrus Regionų komiteto nariu tapo laisva pakaitinio nario vieta,

         PRIĖMĖ ŠĮ SPRENDIMĄ:
   1 straipsnis
   Likusiam kadencijos laikui – iki 2015 m. sausio 25 d., į Regionų komitetą skiriami:

               a)

               nariais:

                           —

                           Paweł ADAMOWICZ, Prezydent Miasta Gdańska,

                           —

                           Olgierd GEBLEWICZ, Marszałek Województwa Zachodniopomorskiego,

                           —

                           Krzysztof HETMAN, Marszałek Województwa Lubelskiego,

                           —

                           Witold KROCHMAL, Radny Miasta i Gminy Wołów (įgaliojimų pakeitimas),

                           —

                           Marek SOWA, Marszałek Województwa Małopolskiego,

                           —

                           Witold STĘPIEŃ, Marszałek Województwa Łódzkiego;

                     ir

               b)

               pakaitiniais nariais:

                           —

                           Jacek CZERNIAK, Radny Województwa Lubelskiego,

                           —

                           Marcin JABŁOŃSKI, Radny Województwa Lubuskiego,

                           —

                           Bogdan DYJUK, Przewodniczący Sejmiku Województwa Podłaskiego,

                           —

                           Arkadiusz GODLEWSKI, Przewodniczący Rady Miasta Katowice,

                           —

                           Teresa KUBAS-HUL, Przewodnicząca Sejmiku Województwa Podkarpackiego,

                           —

                           Hanna ZDANOWSKA, Prezydent Miasta Łodzi.

         2 straipsnis
   Šis sprendimas įsigalioja jo priėmimo dieną.

      Priimta Liuksemburge 2011 m. spalio 3 d.

            Tarybos vardu

            Pirmininkė

         J. FEDAK

      (1)  OL L 348, 2009 12 29, p. 22.

      (2)  OL L 12, 2010 1 19, p. 11.